
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2015007/1423/0022 (1) 


Αναπροσαρμογή ειδικής αποζημίωσης του προσωπικού της Ελληνικής 

Αστυνομίας και του Πυροσβεστικού Σώματος που θα εργάζεται 

πλέον του δνθημέρου την εβδομάδα. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Την αριθμ. 14867/Φ 012.5/57 από 27.11.1981 κοινή από¬ 
φαση των Υπουργών Προεδρίας Κυβερνήσεως και Δημόσιας Τάξης 
«Για την καθιέρωση της δνθήμερης εβδομάδας εργασίας επί του εν γέ- 
νει προσωπικού και Υπηρεσιών του Υπουργείου Δημόσιας Τάξης κ.λπ., 
που κυρώθηκε με το άρθρο 55 του Ν. 1249/15.4.1982 (ΦΕΚ 43 
τ.Α’). 

2. Την ιδιοτυπία των συνθηκών λειτουργίας των Υπηρεσιών της Ελ¬ 
ληνικής Αστυνομίας και του Πυροσβεστικού Σώματος η οποία επιβάλ¬ 
λει την απασχόληση ορισμένου προσωπικού αυτής πλέον του δνθημέρου 
την εβδομάδα. 

3. Την ανάγκη αναπροσαρμογής της ειδικής αποζημίωσης του προ¬ 
σωπικού της Ελληνικής Αστυνομίας και του Πυροσβεστικού Σώματος 
για εργασία του πλέον δνθημέρου την εβδομάδα, λόγω της μη αύξησής 
της από το έτος 1981. 

4. Την αριθ. 7004/3/88 από 22.12.88 απόφαση του Πρωθυπουρ¬ 
γού και του Υπουργού Δημόσιας Τάξης «Ανάθεση αρμοδιοτήτων στον 
Υφυπουργό Δημόσιας Τάξης», αποφασίζουμε: 

Αναπροσαρμόζουμε και καθορίζουμε σε τρεις χιλιάδες δραχμές 
(3.000) την ειδική αποζημίωση για κάθε ημέρα απασχόλησής πλέον 
του δνθημέρου την εβδομάδα του προσωπικού της Ελληνικής Αστυνο¬ 
μίας και Πυροσβεστικού Σώματος λόγω της φύσης της Υπηρεσίας και 
της ιδιοτυπίας των συνθηκών λειτουργίας των Αστυνομικών και Πυρο¬ 


σβεστικών Υπηρεσιών. 

Η υπ’ αριθ. 14868 Φ. 0125/58 από 27.11.1981 κοινή απόφαση 
των Υπουργών Οικονομικών και Δημόσιας Τάξης «Για την καθιέρωση 
αποζημίωσης για το προσωπικό του Υπουργείου Δημόσιας Τάξης και 
των Υπηρεσιών αυτού που θα εργάζεται πλέον του δνθημέρου την εβδο¬ 
μάδα» δεν ισχύει για το προσωπικό της Ελληνικής Αστυνομίας και του 
Πυροσβεστικού Σώματος. 

Η παρούσα απόφασης, που ισχύει από 1.2.1989, να δημοσιευθεί 
στην Εφημερίδα της Κυβερνήσεως και να κυρωθεί με Νόμο με μέριμνα 
του Υπουργείου Οικονομικών. 

Αθήνα, 14 Φεβρουάριου 1989 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ - ΔΗΜΟΣΙΑΣ ΤΑΞΗΣ 

ΔΗΜΗΤΡΗΣ ΤΣΟΒΟΛΑΣ ΣΗΦΗΣ ΒΑΛΥΡΑΚΗΣ 

- ♦— - 

Αριθ. οικ.2007063/553/0022 (2) 

Αναπροσαρμογή ωριαίας αμοιβής Αστυνομικών Οργάνων που διατίθε¬ 
νται για την προσωπική ασφάλεια των μελών της Κυβέρνησης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 7 του ν. 754/78. 

2. Τις διατάξεις του άρθρου 17 τουν. 1505/84 και του άρθρου 7 του 
ν. 1810/88. 

3. Την ανάγκη αναπροσαρμογής της ωριαίας αποζημίωσης των 
Αστυνομικών Οργάνων που διατίθενται για την προσωπική ασφάλεια 
των μελών της Κυβέρνησης, αποφασίζουμε: 

Αυξάνουμε την ωριαία αμοιβή που προβλέπεται από το εδάφιο α της 
παρ. 4 του άρθρου 7 του ν. 754/78, για την υπερωριακή αποζημίωση 
των αστυνομικών οργάνων, που διατίθενται για την προσωπική ασφά¬ 
λεια των μελών της Κυβέρνησης, κατά 50% από 1 Ιουλίου 1988. 

Η απόφαση αυτή να δημοσιευθεί στην Εφημερίδα της Κυβερνήσεως και 
θα κυρωθεί με νόμο. 

Αθήνα, 23 Ιανουάριου 1989 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 
- 4 - 

Αριθ. 1011285/296/0018 (3) 

Τροποποίηση διατάξεων του Ν. 1684/87. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχρντας υπόψη: 

α) Την Οδηγία (ΕΟΚ) 88/331 του Συμβουλίου της 13ης Ιουνίου 
1988 «για την τροποποίηση της Οδηγίας 83/181 ΕΟΚ για τον καθο¬ 
ρισμό του Πεδίου εφαρμογής του άρθρου 14 παρ.' 1 στοιχείο δ) της Οδη¬ 
γίας 77/388 ΕΟΚ για την απαλλαγή από το φόρο προστιθέμενης αξίας 
ορισμένων οριστικών εισαγωγών αγαθών». 

β) Τις διατάξεις του Ν. 1684/87 «Για την απαλλαγή από το φόρο 
προστιθέμενης αξίας (Φ.Π.Α.) α) ορισμένων οριστικών εισαγωγών αγα¬ 
θών και β) των προσωρινά εισαγομένων αγαθών εκτός των μεταφορι¬ 
κών μέσων, των παλετών και των εμπορευματοκιβωτίων» (ΦΕΚ 
18/Α), αποφασίζουμε: 

Οι διατάξεις του Ν. 1684/87 τροποποιούνται ως ακολούθως: 

Άρθρο 1. 

Η παράγραφος 2 του άρθρου 10 αντικαθίσταται με το ακόλουθο κεί- 
μενο: 

«2. Απαλλάσσονται επίσης τα συνήθη δώρα γάμου, που δίδονται σε 
πρόσωπα που συγκεντρώνουν τις προϋποθέσεις της παραγράφου 1, από 
πρόσωπα που έχουν τη συνήθη κατοικία τους, σε χώρα που βρίσκεται 
εκτός της Κοινότητας. 

Η απαλλαγή χορηγείται για δώρα των οποίων η αξία δεν υπερβαίνει 
τις 250 ΕΟΙΙ για κάθε δώρο». 

Άρθρο 2 

Η δεύτερη περίπτωση του εδαφίου β της παραγράφου 1 του άρθρου 
33 αντικαθίσταται ως ακολούθως: 

«- εισάγονται από χώρες που βρίσκονται εκτός της Κοινότητας με 
απαλλαγή από τον εισαγωγικό δασμό, σύμφωνα με το άρθρο 60 του 
Κανονισμού ΕΟΚ 918/83» για τη θέσπιση του Κοινοτικού καθεστώτος 
Τελωνειακών Ατελειών». 

Άρθρο 3 

Μετά το άρθρο 36 παρεμβάλλεται το ακόλουθο κείμενο: 

«Βα. Ουσίες αναφοράς για τον ποιοτικό έλεγχο των φαρμακευτικών 
προϊόντων. 

Άρθρο 36α 

Εισάγονται με απαλλαγή από το Φ.Π.Α. οι αποστολές που περιέχουν 
δείγματα χημικών ουσιών αναφοράς εγκεκριμένων από την παγκόσμια 
Οργάνωση Υγείας οι οποίες προορίζονται για τον ποιοτικό έλεγχο των 
υλών που χρησιμοποιούνται για την παρασκευή φαρμακευτικών προϊό¬ 
ντων και οι οποίες αποστέλλονται σε παραλήπτες αρμόδια εξουσιοδοτη¬ 
μένους για να παραλαμβάνουν παρόμοιες αποστολές χωρίς την κατα¬ 
βολή Φ.Π.Α.», 

Άρθρο 4 

Στο άρθρο 53 προστίθεται το ακόλουθο εδάφιο. 

«δ) βραβεία, έπαθλα, ενθύμια συμβολικού χαρακτήρα κα’ μικρής 
αξίας που πρόκειται να διανεμηθούν δωρεάν σε πρόσωπα που έχουν τη 
συνήθη κατοικία τους σε άλλη χώρα, με την ευκαιρία της διεξαγωγής 
επιχειρηματικών συνεδρίων ή παρόμοιων εκδηλώσεων διεθνούς χαρα¬ 
κτήρα και για τα οποία αποδεικνύεται από τη φύση τους, την κατά μο¬ 
νάδα αξία τους και τα άλλα χαρακτηριστικά τους-ότι δεν εισάγονται για 
εμπορικούς σκοπούς». ' 

Άρθρο 5 

Τα άρθρα 59 και 60 αντικαθίστανται ως ακολούθως: 

«Άρθρο 59 

Με την επιφύλαξη των διατάξεων του άρθρου 60, απαλλάσσονται 
από το ΦΠΑ τα έντυπα διαφημιστικού χαρακτήρα όπως κατάλογοι, τι¬ 
μοκατάλογοι, οδηγίες χρήσης ή εμπορικές αγγελίες που αφορούν: 

α) είτε εμπορεύματα που πωλούνται ή ενοικιάζονται από πρόσωπα 
εγκαταστημένα σε άλλη χώρα ή 

β) είτε υπηρεσίες που προέρχονται από πρόσωπο εγκαταστημένο σε 
άλλο Κράτος μέλος ή 

γ) υπηρεσίες στους τομείς των μεταφορών, της εμπορικής ασφάλισης 
ή στον Τραπεζικό τομέα, οι οποίες παρέχονται από πρόσωπο εγκατα¬ 
στημένο σε τρίτη χώρα. 

Άρθρο 60 

Η απαλλαγή· του άρθρου 59 περιορίζεται στα διαφημιστικά έντυπα 
που συγκεντρώνουν τις ακόλουθες προϋποθέσεις: 

α) Στα έντυπα πρέπει να αναγράφεται, κατά τρόπο εμφανή, το όνομα 
της επιχείρησης που παράγει, πωλεί ή ενοικιάζει τα εμπορεύματα ή πα¬ 
ρέχει τις σχετικές υπηρεσίες. 

β) Κάθε αποστολή πρέπει να περιέχει ένα μόνο έντυπο ή αν αποτελεί - 
ται από πολλά έντυπα, ένα μόνο αντίτυπο κάθε εντύπου. Μπορούν πά¬ 
ντως να τύχουν απαλλαγής και οι αποστολές που περιέχουν πολλά αντί¬ 
τυπα του ίδιου εντύπου, αν το συνολικό μεικτό βάρος τους δεν υπερβαί¬ 


νει το 1 χιλιόγραμμο. < 

γ) Τα έντυπα δεν πρέπει να αποτελούν αντικείμενο ομαδικών αποστο¬ 
λών από ένα μόνο αποστολέα προς ένα μόνο παραλήπτη. 

Εν τούτοις οι παραπάνω β) και γ) προϋποθέσεις δεν ισχύουν για 
έντυπα που αφορούν είτε εμπορεύματα για πώληση ή ενοικίαση είτε 
υπηρεσίες που παρέχονται από ένα πρόσωπο εγκαταστημένο σε άλλο 
Κράτος εφόσον τα εν λόγω έντυπα εισάγονται για να διανεμηθούν δω¬ 
ρεάν. 

Άρθρο 6 

Στο άρθρο 76 προστίθεται το ακόλουθο εδάφιο: 

«ιθ) εισαγωγές επισήμων εκδόσεων που αποτελούν μέσο έκφρασης 
των δημοσίων αρχών της χώρας εξαγωγής, των διεθνών οργανισμών, 
των οργανισμών τοπικής αυτοδιοίκησης και των Οργανισμών δημοσίου 
δικαίου, οι οποίοι είναι εγκαταστημένοι στη χώρα εξαγωγής, καθώς και 
τα έντυπα που διανέμονται κατά τις εκλογές του Ευρωπαϊκού Κοινο¬ 
βουλίου ή στα πλαίσια εθνικών εκλογών που διοργανώνονται από τη 
χώρα προέλευσης, από τις αλλοδαπές πολιτικές οργανώσεις που είναι 
επίσημα αναγνωρισμένες στα Κράτη Μέλη, εφόσον οι εν λόγω δημο¬ 
σιεύσεις και έντυπα έχουν φορολογηθεί στη χώρα εξαγωγής και ο φόρος 
δεν έχει επιστραφεί κατά την εξαγωγή». 

Άρθρο 7 

Η επικεφαλίδα των άρθρων 79-82 και τα άρθρα 79 και 80 αντικαθί¬ 
στανται ως ακολούθως: 

«ΣΤ. Καύσιμα και λιπαντικά που βρίσκονται σε αυτοκίνητα οχήματα 
ξηράς και σε εμπορευματοκιβώτια ειδικών χρήσεων. 

Άρθρο 79 

1. Με την επιφύλαξη των άρθρων 80 και 81 απαλλάσσονται από το 
ΦΠΑ 

α) Τα καύσιμα που περιέχονται σε κανονικές δεξαμενές καυσίμων: 

- αυτοκινήτων οχημάτων δημόσιας και ιδιωτικής χρήσης και μοτοσυ- 
κλετών 

- εμπορευματοκιβωτίων ειδικής χρήσης 

β) Τα καύσιμα που περιέχονται σε φορητές δεξαμενές καυσίμων που 
βρίσκονται σε αυτοκίνητα οχήματα ιδιωτικής χρήσης και μοτοσυκλέτες, 
σε ανώτατο όριο 10 λίτρων ανά όχημα και με την επιφύλαξη των διατά¬ 
ξεων που ισχύουν σχετικά με την κατοχή και μεταφορά καυσίμων. 

2. Κατά την έννοια της παραγράφου 1 νοείται ως: 

α) «όχημα δημόσιας χρήσης»: κάθε οδικό όχημα με κινητήρα (περι- 
λαμβανομένων και των ελκυστήρων με ή χωρίς ρυμουλκούμενα) το 
οποίο ανάλογα με τον τύπο κατασκευής του και τον εξοπλισμό του, είναι 
κατάλληλο και προορίζεται για την πραγματοποίηση μεταφορών, με ή 
χωρίς κόμιστρο: 

- περισσοτέρων των εννέα προσώπων στα οποία περιλαμβάνεται και ο 
οδηγός, 

- εμπορευμάτων, 

καθώς και κάθε οδικό όχημα ειδικής χρήσης άλλης από την καθαυτό 
μεταφορά. 

β) «Όχημα Ιδιωτικής χρήσης»: κάθε αυτοκίνητο όχημα που δεν κα¬ 
λύπτεται από τον ορισμό της περίπτωσης α) 

γ) «κανονικές δεξαμενές καυσίμων»: 

- οι δεξαμενές που ο κατασκευαστής ενσωματώνει σε όλα τα οχήματα 
του ίδιου τύπου με το εξεταζόμενο όχημα και η ενσωμάτωση των 
οποίων επιτρέπει την απευθείας χρησιμοποίηση του καυσίμου, τόσο για 
την κίνηση των οχημάτων όσο και για την κατά τη διάρκεια της μετα¬ 
φοράς, λειτουργία των συστημάτων ψύξης και άλλων συστημάτων, 
κατά περίπτωση. 

Επίσης θεωρούνται ως κανονικές δεξαμενές καυσίμων οι δεξαμενές 
υγραερίου που είναι προσαρμοσμένες στα οχήματα με κινητήρα και επι¬ 
τρέπουν την απευθείας χρησιμοποίηση του υγραερίου ως καυσίμου, κα¬ 
θώς και οι δεξαμενές που είναι προσαρμοσμένες στα βοηθητικά συστή¬ 
ματα με τα οποία μπορεί να είναι εξοπλισμένο έαν όχημα. 

- Οι δεξαμενές καυσίμων που ο κατασκευαστής ενσωματώνει σε όλα 
τα εμπορευματοκιβώτια του ίδιου τύπου με το εξεταζόμενο εμπορευμα¬ 
τοκιβώτιο και η ενσωμάτωση των οποίων επιτρέπει την απευθείας χρη¬ 
σιμοποίηση του καυσίμου για την κατά την διάρκεια της μεταφοράς λει¬ 
τουργία των συστημάτων ψύξης και των άλλων συστημάτων με τα 
οποία είναι εξοπλισμένα όλα τα εμπορευματοκιβώτια ειδικών χρήσεων. 

δ) «εμπορευματοκιβώτιο ειδικών χρήσεων» κάθε εμπορευματοκιβώ¬ 
τιο εξοπλισμένο με μηχανισμούς ειδικά προσαρμοσμένους για τα συστή¬ 
ματα ψύξης, οξυγόνωσης, θερμικής μόνωσης, ή άλλα συστήματα. 

Άρθρο 80 

Με αποφάσεις του Υπουργού των Οικονομικών μπορεί να περιορίζε¬ 
ται, σύμφωνα με τις οδηγίες του Συμβουλίου των Ευρωπαϊκών Κοινο¬ 
τήτων, η απαλλασσόμενη από το ΦΠΑ ποσότητα καυσίμων που περιέ- 
χεται στις Κανονικές-δεξαμενές καυσίμων των οχημάτων δημόσιας 
χρήσης και των εμπορευματοκιβωτίων ειδικών χρήσεων του προηγού¬ 
μενου άρθρου». 

• Άρθρο 8 

Στο άρθρο 85 στο τέλος του εδαφίου β της παραγράφου 2 προστίθε¬ 
νται οι ακόλουθες λέξεις: 

«ή θα μειώνονται» 

Άρθρο 9 

Το άρθρο 86 αντικαθίστανται ως ακολούθως: 

«Άρθρο 86 

Οι διατάξεις του νόμου αυτού καθώς και οι διατάξεις για την εφαρ¬ 
μογή του Φ.Π.Α. δεν εμποδίζουν τη χώρα μας να διατηρεί: 

α) Τα προνόμια και τις απαλλαγές που παρέχονται στα πλαίσια συμ¬ 
φωνιών μορφωτικής, επιστημονικής ή τεχνικής συνεργασίας τις οποίες 
έχει συνάψει με άλλες χώρες. 

β) Τις απαλλαγές που χορηγούνται στο πλαίσιο συμφωνιών που έχει 
συνάψει με βάση την αμοιβαιότητα με τρίτες χώρες, οι οποίες είναι συμ¬ 
βαλλόμενα μέρη στη Σύμβαση για τη διεθνή πολιτική αεροπορία (Σι¬ 
κάγο 1944) κατ’ εφαρμογή των Συνιστώμενων Πρακτικών 4.42 και 
4.44 του Παραρτήματος 9 της Σύμβασης αυτής (όγδοη έκδοση Ιούλιο 
1980). 

Άρθρο 10 

Η απόφασή μας αυτή, που ισχύει από την 1η Ιανουάριου 1989, να 
δημοσιευθεί στην Εφημερίδα της Κυβερνήσεως και να κυρωθεί Νομοθε¬ 
τικά 

Αθήνα, 23 Ιανουάριου 1989 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 
-♦- 

Αριθ. Α2α/2602 (4) 

Έγκριση πρόσληψης προσωπικού στον Δ' Κ.Π.Σ. Βύρωνα. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 59 του Π.Δ. 410/88 (ΦΕΚ 191/88 
τ.Α') «κωδικοποίηση σε ενιαίο κείμενο των διατάξεων της κείμενης νο¬ 
μοθεσίας που αφορούν το προσωπικό με σχέση εργασίας Ιδιωτικού Δι¬ 
καίου του Δημοσίου των Ο.Τ.Α. και λοιπών Ν.Π.Δ.Δ». 

2. Την πράξη του Υπουργού Προεδρίας της Κυβέρνησης 213/ 
11.5.87. 

3. Τις επείγουσες ανάγκες του Δ' Κ.Π.Σ. Βύρωνα που δεν μπορούν 
να καλυφθούν από το υπάρχον προσωπικό λόγω απουσίας της μαγείρισ¬ 
σας ή με απόσπαση. 

4. Το αριθμ. 1544/19.1.89 έγγραφο της Δ/νσης Κοινωνικής Πρό¬ 
νοιας Νομ. Αθηνών, αποφασίζουμε: 

Ορίζουμε τον αριθμό του αναγκαιούντος για πρόσληψη προσωπικού 
στον Δ' Κ.ΙΤΣ. Βύρωνα σε ένα (1) άτομο για βοηθητικό προσωπικό μα¬ 
γειρείου και εγκρίνουμε την απόφαση του Δ/κού Συμβουλίου του Σταθ¬ 
μού που πάρθηκε στην αριθ. 2/16.1.89 συνεδρίασή του για την προσω¬ 
ρινή πρόσληψη της Ηλιάνας Χαρατσάρη του Δημητρίου από 20.1.89 
και μέχρι οκτώ (8) μηνών με σχέση εργασίας Ιδιωτικού Δικαίου για την 
αντιμετώπιση των λειτουργικών αναγκών του εν λόγω Σταθμού. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 13 Φεβρουάριου 1989 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 


Αριθ. 434/259 (5) 

Έγκριση του Κανονισμού Παροχών Ασθένειας του Ταμείου Υγείας Δη¬ 
μοτικών και Κοινοτικών Υπαλλήλων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Β.Δ/τος 18/22 Φεβρουάριου 1950 «Περί διοι- 
κήσεως του Κλάδου Ασφαλίσεως κατά της Ασθένειας των Δημοτικών 
και Κοινοτικών Υπαλλήλων» (Α' 53). 

2. Τις διατάξεις της παρ. 3 του άρθρου 2 του Ν. 1422/84 (Α’ 27) 
«Ενοποίηση των Παραρτημάτων του Κλάδου Ασφάλισης κατά της 
Ασθένειας Δημοτικών και Κοινοτικών Υπαλλήλων (ΚΑΔΚΥ) σε ενιαίο 
φορέα, σύσταση Κλάδου Αυτοτελώς Απασχολουμένων, Ελεύθερων και 
Ανεξάρτητων Επαγγελματιών και άλλες ασφαλιστικού περιεχομένου 
διατάξεις». 

3. Τις διατάξεις των άρθρων 23 (παρ. 1), 24 (παρ. 1 και 2 περί¬ 
πτωση γ') και 27 (παρ. 1, περίπτ. δ') του ν. 1558/85 «Κυβέρύηση και 
Κυβερνητικά Όργανα» (Α' 137) και του άρθρου 5 του ΙΙ.Δ/τος 
437/85 «Καθορισμός και ανακατανομή των αρμοδιοτήτων των 
Υπουργείων» (Α' 157). 

4. Τις διατάξεις του άρθρου 14 του Π.Δ/τος 105/85 «Οργανισμός 
της Γενικής Γραμματείας Κοινωνικών Ασφαλίσεων του Υπουργείου 
Υγείας, Πρόνοιας και Κοινωνικών Ασφαλίσεων» (Α' 46). 

5. Τις διατάξεις της αρ. 904/1988 κοινής απόφασης του Πρωθυ¬ 
πουργού και του Υπουργού Υγείας, Πρόνοιας και Κοινωνικών Ασφαλί¬ 
σεων «Γενικές και ειδικές αρμοδιότητες στους Υφυπουργούς Υγείας, 
Πρόνοιας και Κοινωνικών Ασφαλίσεων» (Β' 863). 

6. Τις 343/7.9.1988, 348/14.9.1988, 351/21.9.1988, 366/ 
28.9.1988, 371/5.10.1988, 390/13.10.1988 και την 428/ 
2.11.1988 αποφάσεις του Διοικητικού Συμβουλίου του Ταμείου 
Υγείας, Δημοτικών και Κοινοτικών Υπαλλήλων. 

7. Τη γνώμη του Συμβουλίου Κοινωνικής Ασφάλειας, που διατυπώ¬ 
θηκε στην 39/1.3.1988 συνεδρίασή του της ΚΕ περιόδου, αποφασί¬ 
ζουμε: 

Την έγκριση του Κανονισμού Παροχών Ασθένειας του Ταμείου 
Υγείας Δημοτικών και Κοινοτικών Υπαλλήλων (ΤΥΔΚΥ), που έχει ως 
εξής: 

«ΚΑΝΟΝΙΣΜΟΣ ΠΑΡΟΧΩΝ ΑΣΘΕΝΕΙΑΣ 
Γενικά 
Άρθρο 1 

Το Ταμείο Υγείας Δημοτικών και Κοινοτικών Υπαλλήλων 
(Τ.Υ.Δ.Κ.Υ.) παρέχει στα δικαιούχα περίθαλψη πρόσωπα, τις πιο κάτω 
ασφαλιστικές παροχές σε είδος και σε χρήμα: 

Α. Παροχές ασθένειας σε είδος: 
α) Ιατρική Περίθαλψη, 
β) Φαρμακευτική περίθαλψη, 
γ).Νοσοκομειακή περίθαλψη. 

' δ) Μαιευτική περίθαλψη, 
ε) Πρόσθετη περίθαλψη, 
στ) Οδοντιατρική περίθαλψη, 
ζ) Ειδική περίθαλψη. 

Β. Παροχές ασθένειας σε χρήμα: 

α) Επιδόματα λουτροθεραπείας, εισπνευσιοθεραπείας και αεροθερα¬ 
πείας. 

β) Έξοδα μετακίνησης. 

γ) Έξοδα παιδικών κατασκηνώσεων. 

δ) Έξοδα κηδείας. 

Το Ταμείο για την παροχή ιατρικής, φαρμακευτικής, νοσοκομεια¬ 
κής, οδοντιατρικής και ειδικής περίθαλψης, συνάπτει συμβάσεις με ια¬ 
τρούς, με φαρμακεία ή τους φαρμακευτικούς Συλλόγους, φυσιοθεραπευ¬ 
τές, οπτικούς με τα Κρατικά Θεραπευτήρια και τις Ιδιωτικές Κλινικές, 
με Οδοντιάτρους, καθώς και με ειδικά Θεραπευτήρια - Ιδρύματα. 

Οι συμβάσεις, μεταξύ του Ταμείου και των Ιδιωτικών Κλινικών-συ- 
νάπτονται σύμφωνα με τις διατάξεις του άρθρου 5 του Νόμου 1397/ 
1983. Τα θέματα, που αναφέρονται στη διαδικασία υπογραφής των 
συμβάσεων, στον καθορισμό των αρμοδίων οργάνων για την υπογραφή 
αυτών, καθώς και κάθε άλλη λεπτομέρεια ρυθμίζονται με απόφαση τού 
Δ.Σ. το Ταμείου. 

Το ύψος των νοσηλειών και των αμοιβών των θεραπευτών Ιατρών - 
Οδοντιάτρων καθορίζεται σύμφωνα με το τιμολόγιο του Δημοσίου. 

Τα δικαιούχα περίθαλψης πρόσωπα, έχουν υγειονομική περίθαλψη 
σε όλη την ασφαλιστική περιοχή του Ταμείου. 

Όταν ο ασφαλισμένος ασθενήσει εκτός της ασφαλιστικής περιοχής 
του Ταμείου δικαιούται υγειονομικής περίθαλψης αφού καταβάλει ο 
ίδιος τη σχετική δαπάνη και υποβάλει τα αντίστοιχα δικαιολογητικά 
στο Ταμείο, εισπράττοντας τρ ποσό που προβλέπεται από το Κρατικό 
Τιμολόγιο. 

Οι ασφαλισμένοι του ΤΎΔΚΥ εφοδιάζονται με ατομικά ασφαλιστικά 
βιβλιάρια ασθένειας. Στο βιβλιάριο ασθένειας εγγράφονται με χρονολο¬ 
γική σειρά οι παροχές που χορηγούνται κάθε φορά. Βιβλιάριο ασθένειας 
χορηγείται από την υπαγωγή στην ασφάλιση του Ταμείου, η οποία αυ- 
ντελείται με την εγγραφή του δικαιούχου στα Μητρώα ασφαλισμένων 
και την έναρξη καταβολής των εισφορών. 

ΚΕΦΑΛΑΙΟ Α' 

Παροχές ασθένειας σε είδος 
Άρθρο 2 

Ιατρική Περίθαλψη 

1. Η Ιατρική Περίθαλψη συνίσταται- στην παροχή των υπηρεσιών 
κατά περίπτωση για την πρόληψη, διάγνωση και θεραπεία των νόσων ή 
παθήσεων, ιατρικών και βοηθητικών μέσων και παρέχεται από ιατρούς 
με ειδικότητα καθώς και από τα εξωτερικά ιατρεία των Κρατικών Νο¬ 
σοκομείων, από τα Κέντρα Υγείας και λοιπές Υγειονομικές Υπηρεσίες 
του Ε.Σ.Υ. 

2. Η Ιατρική περίθαλψη του ασφ/νου στο Τ.Υ.Δ.Κ.Υ., παρέχεται 
από συμβεβλημένους.ή μη, ιατρούς με το Τ.Υ.Δ.Κ.Υ. 

Ο ασφαλισμένος δικαιούται να επισκέπτεται τους συμβεβλημένους 
ιατρούς στο ιατρείο τους και να καλεί οποιονδήποτε από αυτούς, κάθε 
ώρα του 24ώρου στο σπίτι του, όταν η κατάσταση της υγείας του είναι 
σοβαρή και δεν μπορεί να μεταβεί στο ιατρείο τους. 

Οι συμβεβλημένοι ή μη, ιατροί υποχρεούνται να καταχωρούν στο βι¬ 
βλιάριο ασθένειας του ασφ/νου τις παρακλινικές εξετάσεις, τα φάρμακα 
ως και την επίσκεψη, η οποία θα χαρακτηρίζεται οίκοι ή ιατρείο, την 
οποία ο μεν συμβεβλημένος ιατρός θα παρακρατεί, ο δε μη συμβεβλημέ¬ 
νος υποχρεούται να αναγράφει την ένδειξη «Μη συμβεβλημένος» και να 
εκδίδει Δ.Π.Υ. 

Στην περίπτωση του μη συμβεβλημένου ιατρού, ο ασφ/νος, μέσα σε 
χρονικό διάστημα 15 ημερών, πρέπει να προσκομίσει την εντολή, για 
έγκριση στον ελεγκτή ιατρό του Ταμείου. 

Στην περίπτωση αυτή το Ταμείο θα καταβάλλει το ποσό που προβλέ- 
πεται από το Κρατικό Τιμολόγιο. 

3. Ο ασφ/νος δικαιούται σε ιατρό της ίδιας ειδικότητας δύο (2) επι¬ 
σκέψεις το μήνα για τα αστικά κέντρα και τρεις (3) για οικισμούς κάτω 
των 5.000 κατοίκων. Εάν ο ασφαλισμένος χρειασθεί και άλλες επισκέ¬ 
ψεις στον ίδιο μήνα σε ιατρό της ίδιας ειδικότητας, τότε απαιτείται 
έγκριση από τον έλεγκτή ιατρό του Ταμείου. 

Παράλληλα απαιτείται βεβαίωση του θεράποντα ιατρού, που να ανα¬ 
φέρει τη σοβαρότητα της κατάστασής του. 

Δεν επιτρέπεται η επίσκεψη σε ιατρό για πάθηση ξένη με την ειδικό¬ 
τητά του, εκτός των περιπτώσεων, που δεν υπάρχουν ιατροί ειδικότη¬ 
τας. 

Η αναγραφή κατ’ οίκον επισκέψεων, από τους συμβεβλημένους ια¬ 
τρούς δεν είναι δυνατό να υπερβαίνει το 25% του συνόλου των επισκέ¬ 
ψεων. 

4. Στις περιπτώσεις, που συμβεβλημένοι ιατροί με το Ταμείο παρα¬ 
βαίνουν τις υποχρεώσεις τους ή υποπίπτουν σε παραπτώματα, που 
έχουν σχέση με τους λογαριασμούς του Ταμείου, καταγγέλλεται η προς 
αυτούς εντολή προσωρινά ή οριστικά με απόφαση του Δ.Σ., ύστερα από 
πρόταση του ελεγκτή ιατρού. 

Παράλληλα καταγγέλλονται στον οικείο Σύλλογο για την επιβολή των 
νομίμων πειθαρχικών κυρώσεων, ανεξάρτητα από την ποινική τους δί¬ 
ωξη και την αστική ευθύνη. 

5. Η ενεσιοθεραπεία παρέχεται από βοηθητικά υγειονομικά όργανα, 
εφόσον αυτό επιτρέπεται από την ιατρική δεοντολογία. 

6. Η φυσιοθεραπεία παρέχεται στους ασφ/νους μέχρι δύο (2) φορές 
το χρόνο, εκτός εξαιρετικών περιπτώσεων. 

Η έγκριση θα παρέχεται από τον ελεγκτή ιατρό του Ταμείου, μετά 
από γνωμάτευση του ειδικού ιατρού, αφού προσκομισθούν ακτινογρα¬ 


φίες και άλλα στοιχεία, που να αποδεικνύουν την πάθηση, ανάλογα με 
την κρίση του. 

Άρθρο 3 

Παρακλινικές εξετάσεις 

1. Όσες φορές υπάρχει ανάγκη παρακλινικών εξετάσεων (μικροβιο¬ 
λογικών, ακτινολογικών κ.λπ.), αναγράφονται από τον θεράποντα ια¬ 
τρό συμβεβλημένο ή μη, στο ατομικό βιβλιάριο ασθένειας του ασφ/νου 
και θεωρούνται, εντός δέκα πέντε (15) ημερών, από τον ελεγκτή ιατρό 
του Ταμείου, εκτός αυτών που αναγράφονται από ιατρούς του Ε.Σ.Υ. 
των Κρατικών Νοσοκομείων ή Κέντρων Υγείας, για τις οποίες δεν 
απαιτείται θεώρηση, με την προϋπόθεση ύπαρξης της σχετικής σφραγί¬ 
δας. 

Σε περίπτωση που οι παρακλινικές εξετάσεις γίνουν σε μη συμβεβλη¬ 
μένο εργαστήριο, η απόδοση της δαπάνης γίνεται με τον ίδιο τρόπο, που 
αποδίδεται η αμοιβή του ιατρού, που δεν έχει συμβληθεί με το Ταμείο 
(άρθρο 2, παρ. 2). 

2. Δεν δύναται ο θεράπων ιατρός να εκδίδει εντολές παρακλινικών 
εξετάσεων και να τις εκτελεί ο ίδιος (περίπτωση υπερηχογραφήματος, 
ακτινογραφία κ.λπ.) εκτός περιπτώσεων, ιατρικών πράξεων που ανάγο¬ 
νται στην αρμοδιότητα ειδικότητας του θεράποντα ιατρού και εκτελού- 
νται για διαγνωστικούς λόγους. 

Άρθρο 4 

Φαρμακευτική περίθαλψη 

Φάρμακα και ουσίες για διαγνωστικούς λόγους, χορηγούνται στις 
περιπτώσεις, που απειλείται η υγεία των ασφαλισμένων. 

Τα φάρμακα ο ασφαλισμένος μπορεί να τα προμηθευτεί με βάση τη 
συνταγή, που αναγράφεται στο ατομικό βιβλιάριο ασθένειας του, από 
συμβεβλημένο ή μη, ιατρό. 

Συνταγές, που η αξία των αναγραφομένων φαρμάκων είναι κάτω 
από ένα ορισμένο ποσό, που καθορίζεται από το Δ.Σ. του Ταμείου δεν 
χρειάζονται έγκριση από τον ελεγκτή ιατρό του Ταμείου. Αυτό δεν 
ισχύει για τους νοσηλευόμενους ασθενείς σέ ιδιωτικές κλινικές. 

Οι-συνταγές που εκδίδονται από ιατρούς του Ε.Σ.Υ., Κρατικών Νο¬ 
σοκομείων και Κέντρων Υγείας, δεν χρειάζονται θεώρηση ανεξαρτήτως 
ποσού. 

Ο θεράπων ιατρός υποχρεούται να αναγράφει για χρόνιες παθήσεις 
τα φάρμακα στο βιβλιάριο του ασφ/νου για ολόκληρο το μήνα με την 
ένδειξη «ΘΕΡΑΠΕΙΑ ΜΗΝΟΣ». 

Κάθε συνταγή εκτελείται μέσα σε πέντε (5) εργάσιμες ημέρες για 
οξέα νοσήματα, και σε δέκα πέντε (15) εργάσιμες ημέρες για χρόνια νο¬ 
σήματα. 

Στις περιπτώσεις, που συμβεβλημένοι φαρμακοποιοί με το Ταμείο 
παραβαίνουν τις υποχρεώσεις τους, ή υποπίπτουν σε παραπτώματα, 
που έχουν σχέση με τους λογαριασμούς του Ταμείου, .καταγγέλεται η 
προς αυτούς εντολή προσωρινά ή οριστικά με απόφαση του Δ.Σ., ύστερα 
από πρόταση του ελεγκτή ιατρού και της Υγειονομικής Επιτροπής. 

Παράλληλα καταγγέλονται στον οικείο Σύλλογο, για την επιβολή 
των νομίμων πειθαρχικών κυρώσεων, ανεξάρτητα από την ποινική τους 
δίωξη και την αστική ευθύνη. 

Άρθρο 5 

Νοσοκομειακή περίθαλψη 

1. Η Νοσοκομειακή περίθαλψη παρέχεται: 

Από τις μονάδες επίβλεψης, όπως ειδικά διατυπώνονται από τις δια¬ 
τάξεις του άρθρου 5 του Ν. 1397/1983 (ΦΕΚ 143 τ.Α') δηλαδή: 

α) Νοσηλευτικά Ιδρύματα του Ν.Δ. 2592/1953. 

β) Κρατικά Θεραπευτήρια. 

γ) Θεραπευτήρια Κοινωφελών Ιδρυμάτων. 

δ) Συμβεβλημένες ιδιωτικές κλινικές. 

2. Για την εισαγωγή του ασθενούς ασφαλισμένου σε θεραπευτήριο, ή 
κλινική, για θεραπεία απαιτείται γνωμάτευση γραπτή του ειδικού, κατά 
περίπτωση θεράποντα ιατρού, και η οποία προσκομίζεται, για έγκριση 
στο Ταμείο, από τον Ελεγκτή ιατρό, ο οποίος καθορίζει και τον πιθανό 
χρόνο νοσηλείας. 

Για κάθε παράταση νοσηλείας, απαιτείται γνωμάτευση του θεράπο¬ 
ντα ιατρού του θεραπευτηρίου, η οποία προσκομίζεται για έγκριση στο 
Ταμείο από τον ελεγκτή ιατρό ο οποίος μπορεί να καθορίζει και μικρό¬ 
τερο χρόνο παράτασης νοσηλείας. 

3. Μετά την έγκριση της γνωμάτευσης εισαγωγής και του πιθανού 
χρόνου νοσηλείας του καθώς και της οιναγραφής της θέσης νοσηλείας, 
εκδίδεται το εισιτήριο εισαγωγής του ασφαλισμένου στο θεραπευτήριο 
το οποίο ισχύει για 10 ημέρες. 

4. Σε περίπτωση έκτακτης εισαγωγής για νοσηλεία ασφαλισμένου σε 
Θεραπευτήριο ή Κλινική, χωρίς τη σύμφωνα με τα παραπάνω γνωμά¬ 
τευση εισαγωγής ο ασφαλισμένος υποχρεούται να ενημερώσει εγγρά¬ 
φους μέσα σε πέντε (5) εργάσιμες ημέρες το Ταμείο για το έκτακτο της 
εισαγωγής του, διαφορετικά το Ταμείο αναλαμβάνει τη δαπάνη νοση¬ 
λείας από την ημέρα ενημέρωσής του. 

Σε περίπτωση εκτάκτου νοσηλείας ασφαλισμένου μπορεί να συγχω- 
ρεθεί παράλειψη ενημέρωσης του Ταμείου με αιτιολόγηση προς το Δ.Σ. 
και τη σύμφωνο γνώμη της Υγειονομικής Υπηρεσίας, εφόσον το περι¬ 
στατικό της παράλειψης οφείλετο σε λόγους ανωτέρας βίας. 

5. Νοσηλεία του ασφαλισμένου σε μη συμβεβλημένη κλινική επιτρέ¬ 
πεται όταν δεν υπάρχει στο Νοσοκομείο ειδικός ιατρός, όταν δεν υπάρχει 
συμβεβλημένη κλινική στο Νομό, που διαμένει ο ασφαλισμένος και σε 
εξαιρετικά επείγουσες περιπτώσεις με την προϋπόθεση, ότι αυτός θα ει¬ 
δοποιήσει την Υγειονομική Υπηρεσία του Ταμείου, εγγράφως μέσα σε 
πέντε (5) εργάσιμες ημέρες, για να εγκρίνει τη νοσηλεία. Σε αυτή την 
περίπτωση το Ταμείο καταβάλλει τη δαπάνη, που θα κατέβαλε σύμ¬ 
φωνα με το Κρατικό Τιμολόγιο, εάν η νοσηλεία είχε γίνει σε συμβεβλη¬ 
μένο θεραπευτήριο. 

6. Η Νοσοκομειακή περίθαλψη, συνεχής ή με διακοπές δεν μπορεί να 
είναι μεγαλύτερη από τρεις (3) μήνες μέσα στο έτος και για την ίδια 
ασθένεια. Παράταση νοσηλείας πέραν του τριμήνου, επιτρέπεται ύστερα 
από απόφαση της Υγειονομικής Επιτροπής. Πριν από την έκδοση κάθε 
εισιτηρίου, θα ελέγχεται από τον αρμόδιο υπάλληλο τυχόν προηγούμενη 
νοσηλεία εντός του έτους του τριμήνου. 

Η παροχή περίθαλψης από τα νευροψυχιατρικά Νοσοκομεία, ή νευ- 
ροψυχιατρικές κλινικές, στους ασφαλισμένους που πάσχουν από νεύρο-, 
ψυχιατρικές παθήσεις, επιτρέπεται μέχρι δέκα έξι (16) μήνες κατά ανώ¬ 
τατο όριο. Παράταση νοσηλείας πέραν των 16 μηνών επιτρέπεται, 
ύστερα από απόφαση της Υγειονομικής Επιτροπής. 

Για τους ασφαλισμένους, που πάσχουν από φυματίωση, καρκίνο και 
λοιμώδεις παθήσεις, η νοσηλεία τους για τις ασθένειες αυτές είναι ανε¬ 
ξάρτητη της νοσηλείας, για άλλη ασθένεια και δεν συνυπολογίζεται στο 
καθοριζόμενο ανώτατο όριο της τρίμηνης νοσηλείας. 

Σε δυσίατες παθήσεις παράταση νοσηλείας του ασφαλισμένου μπορεί 
να επιτραπεί ύστερα από γνωμάτευση της Υγειονομικής Επιτροπής του 
Ταμείου. 

Ο αριθμός εισιτηρίου, η διάγνωση, το θεραπευτήριο και οι ημέρες νο¬ 
σηλείας θα καταχωρούνται στο ατομικό βιβλιάριο. του ασφαλισμέ¬ 
νου. 

Σε περίπτωση νοσηλείας του ασφαλισμένου σε Νοσοκομεία ή Κλινι¬ 
κές συμβεβλημένες ή μη, που δεν εξεδόθη εισιτήριο πριν ή κατά τη διάρ¬ 
κεια της νοσηλείας, ή δεν ειδοποιήθηκε το Ταμείο, για την εισαγωγή σε 
μη συμβεβλημένη κλινική, το Ταμείο δεν δύναται να εκδόσει εισιτήριο 
μετά την έξοδο ή να αναλάβει τη δαπάνη νοσηλείας σε μη συμβεβλη¬ 
μένη κλινική. 

Κατά τη διάρκεια νοσηλείας ασφαλισμένου σε κλινική συμβεβλημένη 
ή μη, αυτή υποχρεούται να αναγράφει τα φάρμακα και τις εργαστηρια¬ 
κές εξετάσεις στο βιβλιάριο ασθένειας του ασφαλισμένου, το οποίο προ¬ 
σκομίζεται στο Ταμείο για έγκριση από τον ελεγκτή ιατρό, πριν την 
έξοδο του ασθενούς. Μετά την έξοδο του ασθενούς φάρμακα ή παρακλι- 
νικές εξετάσεις δεν εγκρίνονται. 

Η θέση νοσηλείας του δικαιούχου περίθαλψης από το Ταμείο καθορί¬ 
ζεται η Βα. 

7. Η αποκλειστική νοσοκόμα είναι πρόσθετη περίθαλψη, χορηγείται 
σε εξαιρετικές περιπτώσεις ανάλογα με την κρίση του ελεγκτή ιατρού 
και για μια βάρδια το 24ωρο. Για την χορήγηση αποκλειστικής νοσοκό¬ 
μου απαιτείται γνωμάτευση του Διευθυντή της κλινικής του Θεραπευ¬ 
τηρίου, που νοσηλεύεται ο ασθενής, που θα προσκομίζεται στον ελεγκτή 
ιατρό, για έγκριση κατά τον χρόνο νοσηλείας του ασφαλισμένου. 

Το ύψος της αμοιβής της αποκλειστικής νοσοκόμας δεν μπορεί να εί¬ 
ναι μεγαλύτερο από το ποσό, που καθορίζεται κάθε φορά από το Υπουρ¬ 
γείο Εργασίας. 

Άρθρο 6 

Νοσηλεία στο εξωτερικό 

1. Εάν η διάγνωση πάθησης, ή η νοσηλεία ασφαλισμένου του Τα¬ 
μείου δεν είναι δυνατή στην Ελλάδα, λόγω έλλειψης είτε ιατρών, που να 


διαθέτουν την απαιτούμενη ειδίκευση, είτε κατάλληλων επιστημονικών 
μέσων, το Ταμείο καταβάλλει ολόκληρη τη δαπάνη για τη διάγνωση ή 
τη νοσηλεία στο εξωτερικό του ασθενή και προκειμένου για μεταμό¬ 
σχευση και τη δαπάνη για νοσηλεία του τυχόν δότη. 

Στις αναγκαίες δαπάνες νοσηλείας περιλαμβάνονται και εκείνες, που 
έγιναν εκτός θεραπευτηρίου για τη διάγνωση της πάθησης ή για την 
ολοκλήρωση της θεραπείας, εφόσον κρίθηκαν απαραίτητες και πραγμα¬ 
τοποιήθηκαν με σύσταση του θεραπευτηρίου που ανέλαβε τη θεραπεία 
του ασθενή. 

2. Το Ταμείο καταβάλλει επίσης: 

α) έξοδα μετάβασης και επιστροφής του ασθενή, του τυχόν ανα¬ 
γκαίου συνοδού και του δότη β) έξοδα διαμονής σε ξενοδοχείο μεσαίας 
κατηγορίας για τον ασθενή το συνοδό και τόν τυχό δότη, στα οποία συ- 
μπεριλαμβάνεται και η δαπάνη διατροφής στο ξενοδοχείο, γ) τη δαπάνη 
προμήθειας πτωματικού νεφρού και λοιπών μοσχευμάτων, εφόσον η 
προμήθειά τους γίνεται από Ειδική Τράπεζα συντήρηση των οργάνων 
αυτών, δ) τις δαπάνες ταρίχευσης, αγοράς φερέτρου και μεταφοράς της 
σωρού του ασθενή ασφαλισμένου, που πέθανε μέχρι το Τελωνείο της Ελ¬ 
λάδας. 

2. Οποιαδήποτε άλλη επί πλέον δαπάνη βαρύνει αποκλειστικά τον 
ασφαλισμένο. 

4. α) Η νοσηλεία στο εξωτερικό εγκρίνεται από το Διοικητικό Συμ¬ 
βούλιο, αφού γνωματεύσει γι’ αυτό η Υγειονομική Επιτροπή του Τα¬ 
μείου. Ο ασφαλισμένος υποβάλλει σχετική αίτηση στην οποία επισυνά¬ 
πτεται γνωμάτευση καθηγητή Πανεπιστημιακής Κλινικής ή Διευθυντή 
Κλινικής Κρατικού Νοσοκομείου, Νοσηλευτικού Ιδρύματος ή Πανεπι¬ 
στημιακής Κλινικής, της ίδιας με την πάθηση ειδικότητας, στην οποία 
αναγράφεται σαφώς, ότι η θεραπεία δεν μπορεί να γίνει στην Ελλάδα 
από έλλειψη κατάλληλων επιστημονικών μέσων. 

β) Σε περίπτωση επείγοντος περιστατικού, που δεν μπορεί να αντιμε- 
τωπισθεί άμεσα από τα κρατικά νοσοκομεία της Ελλάδας απαιτείται: 1) 
Γνωμάτευση από Καθηγητή Πανεπιστημιακής Κλινικής ή Διευθυντή 
Κλινικής Κρατικού Νοσοκομείου ή Νοσηλευτικού Ιδρύματος ή Πανεπι¬ 
στημιακής Κλινικής της ίδιας με την πάθηση ειδικότητας για το επεί¬ 
γον. 

2) Σχετική βεβαίωση των Νοσοκομείων·, που να προσδιορίζεται ο 
χρόνος αντιμετώπισης του περιστατικού και 3) Γνωμάτευση ή αποδει¬ 
κτικό στοιχείο του θεραπευτηρίου του εξωτερικού, που να προσδιορίζει 
το χρόνο εισαγωγής του. 

5. Σ’ εξαιρετικές και έκτακτες περιπτώσεις, κατά τις οποίες ο ασφα¬ 
λισμένος βρίσκεται στο εξωτερικό και αναγκάσθηκε να εισαχθεί επειγό¬ 
ντως σε Θεραπευτήριο, για νοσηλεία, το Δ.Σ. του Ταμείου, ύστερα από 
απόφαση της Υγειονομικής Επιτροπής δύναται να εγκρίνει την κατα¬ 
βολή των εξόδων νοσηλείας αφού ο ασφαλισμένος υποβάλλει αίτηση με 
τα σχετικά δικαιολογητικά νοσηλείας και γνωμάτευση του Νοσοκο¬ 
μείου ή Κλινικής, στην οποία φαίνεται η πάθηση και αναγράφεται το 
επείγον της νοσηλείας.· 

6. Δαπάνη νοσηλείας στο εξωτερικό, χωρίς τη διαδικασία της παρα¬ 
γράφου 4, αναγνωρίζεται μόνο για το ποσό, που το Ταμείο θα κατέ¬ 
βαλε, σύμφωνα με το Κρατικό Τιμολόγιο, εάν η νοσηλεία είχε γίνει σε 
συμβεβλημένο θεραπευτήριο της ημεδαπής. 

Η απόδοση της σχετικής δαπάνης στον ασφαλισμένο γίνεται αφού αυ¬ 
τός καταβάλει τα έξοδα νοσηλείας και υποβάλει τις αποδείξεις πληρω¬ 
μής θεωρημένες, από την οικεία Ελληνική Προξενική Αρχή και μετα¬ 
φρασμένες, από το Υπουργείο Εξωτερικών. 

7. Με τη γνωμάτευση της Υγειονομικής Επιτροπής καθορίζεται η 
χώρα σε θεραπευτήριο της οποίας ενδείκνυται η νοσηλεία, η πιθανή 
διάρκεια της νοσηλείας αυτής, καθώς και το κατάλληλο συγκοινωνιακό 
μέσο με το οποίο πρέπει να ταξιδεύσει ο ασθενής. Με την ίδια γνωμά¬ 
τευση καθορίζεται αν υπάρχει ανάγκη συνοδού ή δότη. 

8. α) Για την μετάβαση του ασφαλισμένου για θεραπεία στο εξωτε¬ 
ρικό και την απόδοση της σχετικής δαπάνης είναι απαραίτητη βεβαί¬ 
ωση ή προτιμολόγιο της δαπάνης του Θεραπευτηρίου μεταφρασμένη 
και επικυρωμένη από το Υπουργείο Εξωτερικών, όπου πρέπει ν’ αναλύ¬ 
ονται οι δαπάνης νοσηλείας κατά πρόβλεψη. 

β) Μετά την έγκριση του Δ.Σ. για την μετάβαση του ασφαλισμένου σε 
Θεραπευτήριο εκτός Ελλάδας μπορεί να δοθεί με απόφαση του Δ.Σ. 
ποσό χρηματικής προκαταβολής με μορφή τραπεζικής επιταγής, προς 
το θεραπευτήριο, ή προς τον αρμόδιο Πρόξενο, μέχρι του 80% της συ¬ 
νολικής δαπάνης του θεραπευτηρίου. 

γ) Εξόφληση της συνολικής δαπάνης γίνεται, μετά την επιστροφή του 
ασφαλισμένου και εφόσον προσκομίσει με ευθύνη του εντός 15 ημερών 
τα παραστατικά στοιχεία του θεραπευτηρίου και του ξενοδοχείου, θεω- 

ρημένα από την αρμόδια Ελληνική Προξενική Αρχή, ή σε περίπτωση, 
που δεν υπάρχει Προξενική Αρχή, από την αρμόδια Αστυνομική Αρχή ή 
άλλη δημόσια Αρχή και μεταφρασμένα από το Υπουργείο Εξωτερικών. 

Άρθρο 7 

Μαιευτική Περίθαλψη 

Αντί της αυτούσιας μαιευτικής περίθαλψης, το Ταμείο χορηγεί στις 
δικαιοϋχες περίθαλψης ασφαλισμένες του, εφάπαξ βοήθημα τοκετού, 
για την αντιμετώπιση των εξόδων φυσιολογικού τοκετού. 

Δικαίωμα για την λήψη του επιδόματος τοκετού έχουν οι ασφαλισμέ¬ 
νες, που συμπλήρωσαν τον 6ο μήνα κύησης και το λαμβάνουν, μετά την 
διενέργεια του τοκετού. 

Σε περίπτωση επιπλοκής της κύησης το Ταμείο αναλαμβάνει τη δα¬ 
πάνη νοσηλείας της ασφαλισμένης, ως και σε περίπτωση επιπλοκής της 
λοχείας αναλαμβάνει την δαπάνη νοσηλείας της πέραν των έξι (6) ημε¬ 
ρών, σύμφωνα με το Κρατικό Τιμολόγιο, αφού προσκομίσει βεβαίωση 
του Μαιευτηρίου, εντός επτά ημερών, στην Υγειονομική Υπηρεσία. 

Για τη λήψη του επιδόματος στο φυσιολογικό τοκετό απαιτούνται 

α) βεβαίωση μαιευτηρίου, ότι έγινε ο τοκετός. 

β) Ληξιαρχική Πράξη γεννήσεως. 

γ) Τιμολόγιο μαιευτηρίου. 

δ) Δελτίον Παροχής Υπηρεσιών του ιατρού, που διενήργησε το το¬ 
κετό. 

Το ύψος του βοηθήματος τοκετού (φυσιολογικού) ισούται με το 30/ 
πλάισιο του ημερομισθίου του ανειδίκευτου εργάτη. 

Σε περίπτωση πολυδύμου κύησης το ποσοστό του βοηθήματος αυξά¬ 
νεται, κατά 50% για κάθε παιδί. 

Σε περίπτωση καισαρικής τομής το Ταμείο καταβάλλει το επίδομα, 
ως και στο φυσιολογικό τοκετό και επιπλέον την δαπάνη νοηλείας της 
ασφαλισμένης, βάσει του Κρατικού Τιμολογίου, αφού προσκομίζει βε¬ 
βαίωση του Μαιευτηρίου, εντός επτά ημερών, ότι έγινε καισαρική τομή. 

Άρθρο 8 

Πρόσθετη Περίθαλψη 

Η Πρόσθετη περίθαλψη, που παρέχεται στους ασφαλισμένους του 
Ταμείου περιλαμβάνει: 

1. Την παροχή επανορθωτικών γυαλιών (ομματοϋάλλια), με βάση 
την συνταγή του θεράποντα οφθαλμιάτρου. Τα ομματοϋάλλια (κρύ¬ 
σταλλα και σκελετός) χορηγούνται, κάθε δύο (2) χρόνια, (ένα για κοντά 
και ένα για μακρυά). 

Όταν πρόκειται για παιδιά μέχρι 12 ετών, δύναται να χορηγηθεί 
σκελετός και πριν τα δύο (2) χρόνια, αφού προσκομισθεί στον ελεγκτή 
ιατρό ο κατεστραμμένος. Σε εξαιρετικές περιπτώσεις μπορεί να χορη¬ 
γούνται κρύσταλλα, πριν από δύο (2) χρόνια, μετά από αιτιολογημένη 
γνωμάτευση του θεράποντα οφθαλιάτρου και έγκριση του ελεγκτή ια¬ 
τρού του Ταμείου. Η αξία του σκελετού καθορίζεται με απόφαση του 
Δ.Σ. του Ταμείου, ενώ η αξία των κρυστάλλων, με βάση το τιμολόγιο 
της Πανελλήνιας Ένωσης Οπτικών. 

Το Ταμείο χορηγεί φακούς επαφής, σε υψηλή μυωπία και υπερμε¬ 
τρωπία (πάνω από 6 βαθμούς), σε κερατοειδόκωνο, σε μάτια που έχουν 
χειρουργηθεί από καταρράκτη και για θεραπευτικούς σκοπούς, όταν 
υπάρχουν παθήσεις στον κερατοειδή χιτώνα, με υποχρεωτική προσκό¬ 
μιση γνωμάτευσης από οφθαλμολογική κλινική Κρατικού Νοσοκομείου 
και σχετική έγκριση από τον ελεγκτή ιατρό του Ταμείου. Όπου δεν 
υπάρχει ελεγκτής ιατρός θα ελέγχεται η παραπάνω γνωμάτευση, από 
την Υγειονομική Υπηρεσία της Κεντρικής Υπηρεσίας ή της Υγειονομι¬ 
κής Υπηρεσίας Θεσσαλονίκης. 

Οι φακοί επαφής χορηγούνται, ανά διετία. Το ποσό καθορίζεται με 
απόφαση του Δ.Σ. Στο διάστημα αυτό δεν χορηγούνται ομματοϋάλλια. 
Επίσης δεν χορηγούνται συντηρητικά υγρά φακών επαφής. Χορηγού¬ 
νται τα αναγκαία κρύσταλλα, που χρειάζεται ο ασθενής (λευκά) απορρο¬ 
φητικά διπλεστιακά, πολυεστιακά, άθραυστα δε, μόνο για παιδιά μέχρι 
12 ετών. 

2. Την παροχή και ειδικών θεραπευτικών μέσων (Ορθοπεδικά υπο¬ 
δήματα, ακουστικά βαρηκοΐας, ζώνες, κάθε είδους τεχνητά μέλη και 
οφθαλμούς κ.λπ.), μετά από γνωμάτευση του θεράποντα ιατρού, που 
εγκρίινεται. από τον ελεγκτή ιατρό του Ταμείου. Τα ορθοπεδικά υποδή¬ 
ματα και οι ζώνες (για την ίδια πάθηση) χορηγούνται, τα μεν υποδή¬ 
ματα ανά τέσσερις μήνες, οι δε ζώνες μία (1) φορά το χρόνο. 

Τα ορθοπεδικά και ακουστικά μηχανήματα, τα τεχνητά μέλη και οι 
οφθαλμοί, καθώς και τα λοιπά πρόσθετα είδη χορηγούνται μία (1) 


φορά, κάθε τέσσερα μέλη. Η χορήγηση μετά δύο (2) χρόνια ορθοπεδι¬ 
κών μηχανημάτων και ακουστικών βαρηκοΐας, γίνεται με την προϋπό¬ 
θεση ότι αυτά καταστράφηκαν ή υπολειτουργούν και γι’ αυτό προσκομί¬ 
ζονται στην Υγειονομική Υπηρεσία του Ταμείου για έλεγχο. 

Η τιμή, ο τρόπος προμήθειας κ.λπ. των ειδών πρόσθετης περίθαλ¬ 
ψης καθορίζεται με απόφαση του Δ.Σ. 

Για ορισμένα είδη υψηλού κόστους το Δ.Σ. μπορεί να καθορίσει ένα 
ποσό εφάπαξ, για ένα χρόνο. 

Άρθρο 9 

Οδοντιατρική περίθαλψη 

1. Η Οδοντιατρική περίθαλψη, που παρέχεται στους ασφαλισμένους, 
περιλαμβάνει τις παρακάτω οδοντιατρικές εργασίες. 

α) Θεραπευτική 

β) Προσθετική 

γ) Ορθοδοντική. 

2. Οι δαπάνες για την παροχή της θεραπευτικής εργασίας βαρύνουν 
αποκλειστικά το Ταμείο. 

3. Οι δαπάνες για την παροχή της προσθετικής εργασίας καθορίζο¬ 
νται όπως παρακάτω: 

α) Η αξία των ευγενών μετάλλων (χρυσός ή χρυσοπλατίνα) και η 
αξία των συνδέσμων ακρίβειας, επί μερικών οδοντοστοιχιών (νίΤΑ- 
ΓΙ11Μ), όπου απαιτείται η χρησιμοποίησή τους, βαρύνει αποκλειστικά 
τον ασφαλισμένο και καταβάλλεται από αυτόν στον θεράποντα οδοντία¬ 
τρο, χωρίς τη μεσολάβηση του Ταμείου. 

β) Η αμοιβή του θεράποντα οδοντιάτρου, για την παροχή προσθετι¬ 
κής εργασίας, που απαιτεί την χρησιμοποίηση ευγενούς μετάλλου βαρύ¬ 
νει αποκλειστικά το Ταμείο. 

Οι ορθοδοντικές εργασίες παρέχονται στους ασφαλισμένους, εφόσον 
κρίνονται αναγκαίες για θεραπευτικούς και όχι αισθητικούς λόγους, 
ύστερα από γνωμάτευση του θεράποντα ορθοδοντικού και έγκριση του 
αρμόδιου έλεγκτή οδοντιάτρου. Ειδικά τα παιδιά δικαιούνται ορθοδο¬ 
ντική περίθαλψη και για λόγους αισθητικούς. 

4. Η δαπάνη για την παροχή της ορθοδοντικής εργασίας καθορίζεται 
με απόφαση του Δ.Σ. του Ταμείου και δεν μπορεί να υπερβαίνει το ποσό 
των 120.000 δρχ. και τούτο μέχρις ότου συμπεριληφθούν και οι ορθο¬ 
δοντικές περιπτώσεις στο τιμολόγιο του Δημοσίου περί οδοντιατρικών 
αμοιβών. 

5. Η οδοντιατρική περίθαλψη παρέχεται στους ασφαλισμένους, σύμ¬ 
φωνα με το τιμολόγιο του Δημοσίου, που καθορίζεται, κάθε φορά, από 
τον κανονισμό αμοιβών οδοντιατρικών πράξεων. 

6. Ο δικαιούχος οδοντιατρικής περίθαλψης, δικαιούται την αντικα¬ 
τάσταση ολικής ή μερικής οδοντοστοιχίας, έπειτα από γνωμάτευση του 
ελεγκτή οδοντιάτρου, σχετικά με την ακαταλληλότητά της, ανά τριετία. 
Επανάληψη της οδοντοστοιχίας και σε μικρότερο των τριών ετών χρόνο 
δικαιολογείται, όταν υπάρχουν ουσιαστικοί λόγοι, τεκμηριώνονται δε 
από την γνωμάτευση του θεράποντα ιατρού και του ελεγκτή. 

Ολική οδοντοστοιχία δύναται να θεωρηθεί κάι όταν υπάρχουν 1-2 
δόντια στη γνάθο. 

7. Ο ασφαλισμένος δικαιούται την εκλογή οδοντιάτρου της αρεσκείας 
του. Σε περίπτωση, που η οδοντιατρική εργασία γίνει σε μη συμβεβλη¬ 
μένο οδοντίατρο, η απόδοση της σχετικής δαπάνης γίνεται με τον ίδιο 
τρόπο, που αποδίδεται η αμοιβή του ιατρού, που δεν έχει συμβληθεί με 
το Ταμείο. 

8. Η οδοντιατρική περίθαλψη παρέχεται στους ασφαλισμένους, αφού 
αναγραφεϊ, από τον θεράποντα ιατρό στο ατομικό βιβλιάριο ασθένειας 
του ασφαλισμένου κ.αι προ της ενάρξεως της εργασίας απαιτείται 
έγκριση, από τον ελεγκτή ιατρό, η οδοντίατρο της περιφέρειας του 
ΤΥΔΚΥ, ως και τελικός έλεγχος*, μετά το πέρας της εκτελεσθείσης ερ¬ 
γασίας παρά του θεράποντα ιατρού, οπότε, μετά από αυτό, ακολουθεί¬ 
ται η διαδικασία της πληρωμής. 

Κατ’ εξαίρεση, θεραπευτική εργασία θα εκτελείται, χωρίς προηγού¬ 
μενο έλεγχο, για μια φορά το χρόνο, μέχρι του ποσού των 10.000 
δραχμών, για κάθε ασφαλισμένο και για παιδιά μέχρι ηλικίας 17 ετών, 
μία φορά το .χρόνο ανεξαρτήτως ποσού, με την υποχρέωση όμως, ότι ο 
ασφαλισμένος, μέσα σε 15 ημέρες, από το τέλος της θεραπείας θα προ- 
σέλθει στον ελεγκτή οδοντίατρο του ΤΥΔΚΥ, για έλεγχο, προσκομίζο¬ 
ντας κάθε στοιχείο, που δικαιολογεί τη θεραπεία, οπότε, μετά από αυτό, 

ακολουθείται η διαδικασία της πληρωμής. 

Άρθρο 10 
Ειδική Περίθαλψη 

Το Ταμείο συμβάλλεται με θεραπευτήρια ή Ιδρύματα, που λειτουρ¬ 
γούν με άδεια της Δημόσιας Αρχής, για την ειδική θεραπευτική αγωγή 
των δυσπροσαρμόστων παιδιών των ασφαλισμένων του, σαν εξωτερι¬ 
κών ή εσωτερικών ασθενών (τρόφιμοι). 

Η περίθαλψη αυτή παρέχεται, μετά από γνωμάτευση ειδικού, κατά 
περίπτωση ιατρού και έγκριση, από την Υγειονομική Επιτροπή ή τους 
ελεγκτές ιατρούς των Περιφερειακών Υπηρεσιών. Σε εξαιρετικές περι¬ 
πτώσεις παρέχεται η ευχέρεια παράτασης ορίου ηλικίας, για την πα- 
ροχή της ειδικής περίθαλψης, μέχρι του 26ου έτους της ηλικίας, ύστερα 
από αιτιολογημένη απόφαση της Υγειονομικής Επιτροπής. 

Στις περιπτώσεις, όπου η θεραπευτική αγωγή γίνεται σε μη συμβε¬ 
βλημένα ιδρύματα, το Ταμείο καταβάλλει το ποσό, που θα κατέβαλε σε 
συμβεβλημένα θεραπευτήρια, το ύψος του οποίου ορίζεται κάθε φορά, 
με απόφαση του Υπουργού Υγείας, Πρόνοιας και Κοινωνικών Ασφαλί¬ 
σεων (άρθρο 6 του ν. 861/79 (2Α) και άρθρο 22 του ν. 997/79 (287 
Α). 

ΚΕΦΑΛΑΙΟ Β 
Άρθρο 11 

ΠΑΡΟΧΕΣ ΑΣΘΕΝΕΙΑΣ ΣΕ ΧΡΗΜΑ 

Επίδομα Λουτροθεραπείας - Εισπνευσιοθεραπείας και Αεροθερα¬ 
πείας. 

1. Επιδόματα λουτροθεραπείας - Εισπνευσιοθεραπείας: 

Με απόφαση του Δ.Σ. του Ταμείου, εγκρίνεται κάθε χρόνο μέχρι της 
1ης Μαΐου, η χορήγηση επιδόματος λουτροθεραπείας, εισπνευσιοθερα- 
πείας και αεροθεραπείας, για το διάστημα Μαΐου, Οκτωβρίου η δε υπο¬ 
βολή δικαιολογητικών ορίζεται μέχρι 30 Ιουνίου, στους ασφαλισμένους 
του ΤΥΔΚΥ που πάσχουν από τις παρακάτω παθήσεις: 

α) Σε καταστάσεις αποθεραπείας από πρόσφατα κατάγματα μεγά¬ 
λων ή μικρών οστών, εφόσον από την βλάβη των τελευταίων αυτών δυ¬ 
σκολεύεται η άσκηση της βιοποριστικής απασχόλησης του παθόντος. 

β) Σε μετατραυματικές πρόσφατες αγκυλώσεις μεγάλων ή μικρών 
αρθρώσεων, που δυσκολεύουν τη συνέχιση της επαγγελματικής απα¬ 
σχόλησης του παθόντος. 

γ) Σε μετατραυματικές έντονες νευραλγίες και νευρίτιδες μεγάλων 
στελεχών. 

δ) Σε μετατραυματικές έντονες μυϊκές ατροφίες, 
ε) Σε πρόσφατους οξείς ρευματισμούς εν αποδρομή, που νοσηλεύτη¬ 
καν και βεβαιώθηκαν, είτε στο Νοσοκομείο, είτε οίκοι σε συμβούλιο, στο 
οποίο συμμετέχει και ο ελεγκτής ιατρός. 

στ) Σε χρόνιους ρευματισμούς, που βρίσκονται σε παροξυσμό και υπο¬ 
βάλλονται σε ιατρική θεραπεία, η οποία φαίνεται από το βιβλιάριο και 
βεβαιώνεται από τον ελεγκτή ιατρό οίκοι.· 

ζ) Σε σπονδυλοαθρίτιδες, αγκυλωτές και παραμορφώτικές αρθρίτι¬ 
δες, που έχουν εξακριβωθεί κλινικά ή και εργαστηριακά, 
η) Σε δερματικά νοσήματα. 

θ) Σε χολολιθιάσεις ή νεφρολιθιάσεις, που χειρουργήθηκαν και εγκα- 
τέλειψαν λειτουργικές ανωμαλίες. 

ι) Σε άλλες σοβαρές ειδικές περιπτώσεις, που κρίνονται από το Δ.Σ. 
του Ταμείου. 

Το επίδομα χορηγείται, ύστερα από γνωμάτευση του θεράποντα ειδι¬ 
κού ιατρού με την προϋπόθεση να προσκομισθούν στον ελεγτή ιατρό του 
Ταμείου πρόσφατες ακτινογραφίες (μέχρι 2 ετών), το βιβλιάριο ασθέ¬ 
νειας και κάθε άλλο στοιχείο, που να αποδεικνύει την πάθησή του. 

Με απόφαση του Δ.Σ. καθορίζεται και το χρηματικό ποσό, που αντι¬ 
στοιχεί σε είκοσι ημέρες παραμονής, για λούσεις ή εισπνοές και κατα¬ 
βάλλεται αφού οι ασφαλισμένοι προσκομίσουν βεβαίωση λουτροπηγής, 
στην οποία θα φαίνεται ο αριθμός των λούσεων ή εισπνοών. 

Αν ο παραπάνω αριθμός είναι μικρότερος του αριθμού, που ορίζεται 
στην απόφαση του Δ.Σ. για την χορήγηση του επιδόματος χορηγείται 
αναλογία.του ποσού. 

2. Επίδομα Αεροθεραπείας: 

Σε όσους πάσχουν, από φυματίωση, καρκίνο (€α) των πνευμόνων και 
από πνευμονοκονίαση, καθώς επίσης και στους νεφροπαθείς ασφαλισμέ¬ 
νους και συνταξιούχους καταβάλλεται σύμφωνα με τις διατάξεις των 
άρθρων 1 του Α.Ν. 124/67 και 14 του Ν. 1060/80 και 12 του Ν. 


1276/82, μία φορά κάθε έτος, επίδομα αεροθεραπείας, που καθορίζε¬ 
ται, κάθε φορά με Κοινή Υπουργική απόφαση, εφόσον η οικονομική κα¬ 
τάσταση του Ταμείου επιτρέπει αυτό. 

Τό επίδομα αυτά καταβάλλεται στους δικαιούχους, ύστερα από γνω¬ 
μάτευση του θεράποντα ειδικού ιατρού, προσκόμιση ακτινογραφίας, 
όπου χρειάζεται και λοιπών αντικειμενικών στοιχείων και υπεύθυνη δή¬ 
λωση για τον τόπο, που επιθυμούν να πάνε. Όλα τα πιο πάνω δικαιολο- 
γητικά υποβάλλονται, για έγκριση στον ελεγκτή ιατρό του Ταμείου. 

3. Σε περίπτωση μη έγκρισης, από τον ελεγκτή του επιδόματος λου¬ 
τροθεραπείας, εισπνευσιοθεραπείας ή αεροθεραπείας, ο ασφαλισμένος 
έχει δικαίωμα να προσφύγει στην Υγειονομική Επιτροπή του ΤΥΔΚΥ. 

Άρθρο 12 

Έξοδας μεταφοράς ασθενών 

1. Το Ταμείο αναλαμβάνει στις περιπτώσεις βαρειά ασθενών τα 
έξοδα μεταφοράς τους, εκτός της πόλης, που διαμένουν, όταν έχουν 
ανάγκη να μεταφερθούν για ειδική εξέταση ή θεραπεία, που δεν μπορεί 
να γίνει στον τόπο της διαμονής τους. 

2. Η μεταφορά του ασθενή μπορεί να γίνει με οποιοδήποτε μεταφο¬ 
ρικό μέσο. Σε περιπτώσεις σοβαρών τραυματισμών, ατυχημάτων ή άλ¬ 
λων σοβαρών περιπτώσεων το Ταμείο αναλαμβάνει και τα έξοδα μετα¬ 
φοράς συνοδού, εφόσον η κρισιμότητα του περιστατικού επιβάλλει τη 
χρησιμοποίησή του. 

3. Για την αναγνώριση της δαπάνης μεταφοράς απαιτείται προηγου¬ 
μένως γνωμάτευση του θεράποντα ιατρού, στην οποία ορίζεται και το 
μεταφορικό μέσο και έγκριση του ελεγκτή ιατρού. 

Σε έκτακτες περιπτώσεις, η μεταφορά πραγματοποιείται χωρίς την 
σχετική γνωμάτευση του ιατρού, η καταβολή όμως της δαπάνης γίνε¬ 
ται μετά από έγκριση του ελεγκτή ιατρού. Για την απόδοση της γενομέ- 
νής δαπάνης απαιτείται να προσκομισθούν τα σχετικά δικαιολογητικά, 
που να αποδεικνύουν, ότι πραγματοποιήθηκε η θεραπεία. 

4. Έξοδα μεταφοράς μέσα στην πόλη, που διαμένουν οι ασφαλισμένοι 
χορηγούνται μόνο σε νεφροπαθείς. Για κάθε αιμοκάθαρση καθορίζεται 
ένα ποσό με απόφαση του Δ.Σ. του Ταμείου. Για την μεταφορά τους 
εκτός πόλης ισχύουν τα αναφερόμενα στις παραγράφους 2, και 3. 

* Άρθρο 13 

Δαπάνη κατασκηνώσεων 

1. Επιτρέπεται η διάθεση χρηματικού ποσού, για την αποστολή των 

παιδιών των ασφαλισμένων και των υπαλλήλων του Ταμείου, εφόσον 
και τα ίδια έχουν ασφαλιστική κάλυψη από το ΤΥΔΚΥ, σε παιδικές κα¬ 
τασκηνώσεις του Δημοσίου, ή Ν.Π.Δ.Δ. ή Οργανισμών Κοινωφελή χα¬ 
ρακτήρα ή ιδιωτών. I 

2. Το Δ.Σ. σταθμίζοντας κάθε φορά, τις οικονομικές δυνατότητες του 
Ταμείου μπορεί να διαθέτει κάθε χρόνο ύστερα από έγκριση του Υπουρ¬ 
γού Υγείας, Πρόνοιας και Κοινωνικών Ασφαλίσεων, το αναγκαίο χρη¬ 
ματικό ποσό, για την αποστολή παιδιών σε κατασκηνώσεις, σύμφωνα 
με τη διαδικασία που πρόβλέπεται από τις κείμενες διατάξεις (άρθρο 10 
ν. 1276/82 (ΙΟΟΑ’) και άρθρο 12 του ν. 1554/85 (97Α'). 

3. Τα παιδιά των ασφαλισμένων και των υπαλλήλων του ΤΥΔΚΥ, 
που με δαπάνες του Ταμείου μετέχουν σε κατασκηνώσεις είναι ηλικίας 
από έξι (6) μέχρι δώδεκα (12) ετών. 

Για τη συμπλήρωση του έκτου έτους της ηλικίας λογίζεται η 31 η Δε¬ 
κεμβρίου και για τη συμπλήρωση του δωδεκάτου έτους ηλικίας η 1η Ια¬ 
νουάριου. 

4. Οι ενδιαφερόμενοι έχουν υποχρέωση, μέχρι τις 30 Μαΐου, να υπο¬ 
βάλλουν αιτήσεις στο Ταμείο, για την αποστολή των παιδιών τους σε 
συγκεκριμένη κατασκήνωση. 

5ί Το Δ.Σ. με απόφαση και έγκριση από τον Υπουργό Υγείας, Πρό¬ 
νοιας και Κοινωνικών Ασφαλίσεων καθορίζει την ημερήσια κατασκηνω- 
τική δαπάνη, για εικοσαήμερη παραμονή στην κατασκήνωση. Η κατα- 
σκηνώτική δαπάνη χορηγείται στον δικαιούχο με την προσκόμιση των 
απαραίτητων παραστατικών στοιχείων της κατασκήνωσης. 

Άρθρο 14 
Έξοδα κηδείας 

1. Το Ταμείο καταβάλλει έξοδα κηδείας στα εξής πρόσωπα: 

α) Στα πρόσωπα, που αναφέρονται στην παρ. 1 του άρθρου 1 του ν. 

1518/85 

β) Στους τακτικούς υπαλλήλους του Ταμείου 

γ) Στους συνταξιούχους (τέως υπαλλήλους του Ταμείου) 

δ) Στα μέλη οικογένειας των ανωτέρω προσώπων, όπως αυτά καθο¬ 
ρίζονται, από την σχετική νομοθεσία του Ταμείου. 

2. Τα έξοδα κηδείας καταβάλλονται στα πιο πάνω πρόσωπα, εφόσον 
αυτά είναι δικαιούχοι περίθαλψης από το Ταμείο. 

3. Τα έξοδα κηδείας καταβάλλονται εφ’ όσον οι δικαιούχοι αυτών δεν 
έλαβαν έξοδα κηδείας από το Δημόσιο, το ν.π.δ.δ. ή άλλο ασφαλιστικό 
φορέα, στον οποίο συγχρόνως υπάγονται. 

4. Τα έξοδα κηδείας καταβάλλονται στους κληρονόμους, ή αν και αυ¬ 
τοί δεν υπάρχουν σ’ εκείνον, που επιμελήθηκε της κηδείας, ύστερα από 
την προσκόμιση των απαραίτητων δικαιολογητικών, τα οποία καθορί¬ 
ζονται με απόφαση του Δ.Σ. του Ταμείου. 

5. Το ανώτατο όριο, που καθορίζεται για έξοδα κηδείας των πιο 
πάνω προσώπων ανέρχεται στο ποσό των 100.000 δρχ. 

Άρθρο 15 

Για κάθε περίπτωση, που δεν προβλέπεται από τον Κανονισμό αυτό, 
αποφασίζει το Διοικητικό Συμβούλιο του Ταμείου, για την καλύτερη 
εξυπηρέτηση των ασφαλισμένων του. 

Εάν ο ασφαλισμένος σε εξαιρετικά επείγουσα περίπτωση δαπάνησε 
χρήματα, για την περίθαλψη του, ή έκανε χρήση των φορέων περίθαλ¬ 
ψης, χωρίς να τηρήσει την διαδικασία του παρόντος Κανονισμού, το 
Δ.Σ. μετά από γνωμάτευση της Υγειονομικής Επιτροπής, μπορεί να 
εγκρίνει, ή να απορρίψει ολόκληρη ή μέρος της δαπάνης αυτής. 

ΚΕΦΑΛΑΙΟ Γ 

Άρθρο 16 

Υγειονομικές Επιτροπές 

Στο Ταμείο Υγείας Δημοτικών και Κοινοτικών Υπαλλήλων 
(Τ.Υ.Δ.Κ.Υ.) λειτουργούν δύο (2) Υγειονομικές Επιτροπές. 

α) Στην Κεντρική Υπηρεσία με έδρα την Αθήνα. 

β) Στο Τμήμα Θεσσαλονίκης με έδρα την Θεσσαλονίκη και όρια, τα 
όρια της αρμοδιότητας του Υπουργείου Μακεδονίας Θράκης. 

Άρθρο 17 

Σύνθεση Υγειονομικών Επιτροπών 

Οι Υγειονομικές Επιτροπές αποτελούνται: 

α) Από τον Προϊστάμενο των Υγειονομικών Υπηρεσιών Αθηνών και 
Θεσσαλονίκης, ώς Πρόεδρο. 

β) Δύο (2) ιατρούς μόνιμους τακτικούς υπαλλήλους του ΤΥΔΚΥ δια¬ 
φόρων ειδικοτήτων, ως μέλη. Γραμματείς των Επιτροπών ορίζονται 
υπάλληλοι του Ταμείου με απόφαση του Δ.Σ. 

Άρθρο 18 

Αρμοδιότητες Υγειονομικών Επιτροπών 

Οι Υγειονομικές Επιτροπές του Ταμείου γνωματεύουν, για την χορή¬ 
γηση αναρρωτικών αδειών στους υπαλλήλους του Ταμείου, για την πα¬ 
ράταση της νοσηλείας των νοσηλευόμενων στα θεραπευτήρια, πέρα του 
τριμήνου, για τη νοσηλεία των ασφαλισμένων του Ταμείου στο εξωτε¬ 
ρικό, καθώς και για θέματα, που προβλέπονται από τον κανονισμό πα¬ 
ροχών του Ταμείου. 

Άρθρο 19 

Συγκρότηση - Λειτουργία Υγειονομικών Επιτροπών 

1. Η θητεία των μελών των επιτροπών και των γραμματέων αυτών 
είναι τρία (3) χρόνια. 

2. Η συγκρότηση των επιτροπών και γραμματέων με ισάριθμα ανα¬ 
πληρωματικά μέλη, γίνεται με απόφαση του Δ.Σ. του Ταμείου, που 
εγκρίνεται, από τον Υπουργό Κοινωνικών Ασφαλίσεων.· 

3. Οι επιτροπές βρίσκονται σε απαρτία, όταν παρευρίσκονται όλα τα 
τακτικά ή αναπληρωματικά μέλη τους και οι αποφάσεις παίρνονται, 
κατά'πλειοψηφία. 

4. Τους Προέδρους των Επιτροπών, όταν απουσιάζουν ή κωλύονται 
αντικαθιστούν τα αρχαιότερα,, από τα τακτικά μέλη τους. 

5. Στις συνεδριάσεις των επιτροπών, τηρούνται πρακτικά, στα οποία 
καταχωρούνται οι αποφάσεις αυτών, που υπογράφονται από τον Πρόε¬ 
δρο, τα μέλη και τον γραμματέα τους. 

6. Αντίγραφο των αποφάσεων των Επιτροπών, υποβάλλεται στη 
Διεύθυνση του Ταμείου ή τον Προϊστάμενο του Τμήματος Θεσσαλονίκης 
ανάλογα, απ’ όπου διατάσσεται η εκτέλεσή τους. 


7. Στις επιτροπές μπορεί, όταν υπάρχει ανάγκη, σε ειδικές περιπτώ¬ 
σεις να μετέχει χωρίς ψήφο, ιατρός της ειδικότητας της πάθησης του 
εξεταζομένου, που αμείβεται, σύμφωνα με τις διατάξεις, που προβλέ¬ 
πουν την αμοιβή των ιδιωτών, που συμμετέχουν στα Διοικητικά Συμ¬ 
βούλια και καλείται, από τον Πρόεδρό τους. 

8. Οι Επιτροπές συνεδριάζουν στα γραφεία της έδρα τους, μέσα στις 
εργάσιμες ώρες. 

9. Κάθε άλλη λεπτομέρεια, που αφορά τη λειτουργία των Επιτροπών 
ορίζεται με απόφαση του Δ.Σ. του Ταμείου. 

Άρθρο 20 

Υποχρεώσεις ασφαλισμένων 

1. Ο ασφαλισμένος υποχρεούται να συμμορφώνεται με τις διατάξεις 
του παρόντος Κανονισμού Παροχών. 

2. Ο ασφαλισμένος υποχρεούται να επιτρέπει την είσοδο στο σπίτι 
του, στα εντεταλμένα, για τον έλεγχο των ασθενών όργανα, να παρέχει 
σ’ αυτά κάθε πληροφορία, που αφορά την κατάσταση της υγείας του και 
την ακολουθουμένη θεραπευτική ή φαρμακευτική αγωγή και να δέχεται 
την εξέταση από τους ελεγκτές γιατρούς». 

Η ισχύς της απόφασης αυτής αρχίζει, από την πρώτη του μεθεπόμε¬ 
νου μήνα, από την δημοσίευση στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Μαρτίου 1988 

. Ο ΥΦΥΠΟΥΡΓΟΣ 

ΝΙΚ. ΡΙΖΟΓΙΑΝΝΗΣ 
-+- 

Αριθ. οικ. 1277 (6) 

Κωδικοποίηση και συμπλήρωση των προϋποθέσεων και διαδικασία χο¬ 
ρήγησης άδειας ίδρυσης και άδειας λειτουργίας εξοχών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του από 10.4.1930 Π.Δ. «Περί Λαϊκών Θερέτρων». 

2. Τις διατάξεις του Ν. 749/48 «Περί Παιδικών Εξοχών και Ειδι¬ 
κών Εστιών Σιτίσεως Παίδων» όπως τροποποιήθηκαν και συμπληρώ¬ 
θηκαν μεταγενέστερα. 

3. Τις διατάξεις του Π.Δ. από 24.6. 1949 «Περί οργανώσεως και 

λειτουργίας Παιδικών Εξοχών» όπως τροποποιήθηκαν και συμπληρώ¬ 
θηκαν μεταγενέστερα. ' 

4. Τις διατάξεις του άρθρου 50 του Ν. 1832/89 «Τροποποίηση και 
συμπλήρωση της νομοθεσίας για την τοπική αυτοδιοίκηση και αποκέ¬ 
ντρωση και άλλες διατάξεις» ΦΕΚ 54/Α/89. 

5. Την αριθ. Δ2β/οικ/6249/12.2.87 Υπουργική απόφαση όπως 
τροποποιήθηκε και συμπληρώθηκε μεταγενέστερα (ΦΕΚ 94/Β/87). 

6. Την αριθμ. 904/88 κοινή απόφαση του Πρωθυπουργού και του 
Υπουργού Υγείας, Πρόνοιας και Κοινωνικών Ασφαλίσεων, Γενικές και 
ειδικές αρμοδιότητες Υφυπουργών Υγείας, Πρόνοιας και Κοινωνικών 
Ασφαλίσεων, (ΦΕΚ 863/Β/88), αποφασίζουμε: 

Άρθρο Μόνο 

«Κωδικοποιούμε και συμπληρώνουμε τις προϋποθέσεις και τη διαδι¬ 
κασία χορήγησης άδειας ίδρυσης και λειτουργίας Εξοχών, στις οποίες 
αναφέρεται το άρθρο 8 παρ. 1 και 3 του Ν. 749/48, ως και τα της επο- 
πτείας αυτών από το Υπουργείο Υγείας, Πρόνοιας και Κοινωνικών 
Ασφαλίσεων», ως ακολούθως: 

-. · Άρθρο 1 

Εξοχές που οργανώνονται με ίδια μέσα, με πληρωμή ή χωρίς πλη¬ 
ρωμή από φυσικά ή Νομικά πρόσωπα, ή από Δημόσιες Υπηρεσίες ή Ορ¬ 
γανισμούς ή Οργανώσεις. 

1. Για να λειτουργήσει Εξοχή, που οργανώνεται με ίδια μέσα, από 
φυσικά ή νομικά πρόσωπα, από Δημόσιες Υπηρεσίες, Οργανισμούς ή 
Οργανώσεις, με πληρωμή ή χωρίς πληρωμή, απαιτείται: 

α) Άδεια ίδρυσης και 

β) Άδεια λειτουργίας Εξοχής. 

Άρθρο 2 

Προϋποθέσεις χορηγήσεως άδειας ιδρύσεως Εξοχής: 

1. Για τη χορήγηση άδειας ιδρύσεως πρέπει να πληρούνται οι κάτωθι 

προϋποθέσεις: 

α) Έγκριση της Δασικής Τπηρεσίας της οικείας Νομαρχίας που εκδί- 
δεται σύμφωνα με τις εκάστοτε ισχύουσες διατάξεις όπου απαιτείται, 
εφόσον η κατασκήνωση πρόκειται να λειτουργήσει σε δάση ή σε δασική 
έκταση. 

β) Ύπαρξη πυροσβεστικών μέσων και υλικών σύμφωνα με τις διατά¬ 
ξεις της Πυροσβεστικής Τπηρεσίας της περιοχής, 

γ) Η ύπαρξη εδαφικού χώρου κατάλληλου για εγκατάσταση Εξοχής. 

Ως κατάλληλος εδαφικός χώρος θεωρείται εκείνος: 

1. «Που βρίσκεται σε απόσταση 1.000 τουλάχιστον μέτρων από το 
όριο εγκεκριμένου σχεδίου πόλεως ή εγκεκριμένο οικισμό». 

Εξαιρούνται οι περιπτώσεις για τις οποίες έχει χορηγηθεί άδεια ιδρύ- 
σεως Παιδικής Εξοχής πριν μια πενταετία σε χώρο που απέχει λιγότερο 
από 1.000 μέτρα από· το εγκεκριμένο σχέδιο πόλεως ή εγκεκριμένους 
οικισμούς και έχουν ήδη ανεγερθεί οι απαραίτητες για τη λειτουργία της 
Εξοχής. 

2. Που είναι κατάλληλος από άποψη κλιματολογικών συνθηκών και 
φυσικών στοιχείων για τη διανομή ατόμων κατά το καλοκαίρι υπό 
υγιεινές συνθήκες, για ανάπαυση και αναψυχή. 

3. Βρίσκεται μακρυά από βιομηχανικές ζώνες και ανθυγιεινές εστίες 
και είναι απαλλαγμένος από θόρυβο και κάθε άλλου είδους ενόχληση. 

4. Έχει έδαφος ξερό και εάν είναι δυνατόν πορώδες, για την απορρό¬ 
φηση των όμβριων νερών και δεν βρίσκεται κοντά σε ρυάκια ή νερά που 
λιμνάζουν. 

5. Έχει επιφάνεια όχι μικρότερη από δέκα (10) στρέμματα εις τρό¬ 
πον ώστε σε καμία περίπτωση ο αριθμός των κατασκηνωτών να υπερ¬ 
βαίνει τους δεκαπέντε (15) για κάθε στρέμμα. 

6. Έχει τη δυνατότητα παροχής υγιεινού και σε επαρκή ποσότητα νε¬ 
ρού. 

δ) Πρόβλεψη ανέγερσης ή ύπαρξη επί του ανωτέρω χώρου των πα¬ 
ρακάτω μόνιμων εγκαταστάσεων, με εφαρμογή στην προκειμένη περί¬ 
πτωση και των περί υδρεύσεως, αποχωρητηρίων, αποχετεύσεων, εστια¬ 
τορίων και Κατασκηνώσεων Υγειονομικών διατάξεων. 

1. Περίφραξης του χώρου που να διασφαλίζει την απομόνωση αυτού, 
σε τρόπο ώστε να μην είναι δυνατή η λαθραία είσοδος ατόμων ή η χωρίς 
άδεια, έξοδος των κατασκηνωτών. 

2. Μαγειρείων που να είναι ανάλογα με την προβλεπόμενη δυναμικό¬ 

τητα της κατασκήνωσης και να έχουν δάπεδο από λείο και αδιαπότιστο 
υλικό. *■ 

3. Τραπεζαρίας που να μπορεί να καλύψει τις ανάγκες της προβλεπό- 
μενης δύναμης της κατασκήνωσης. 

Η κατασκευή της μπορεί να είναι και ημιμονίμου μορφής αρκεί'να 
μην έχει τη μορφή κλειστής αίθουσας και να παρέχει επαρκή προστασία 
στους κατασκηνωτές από τον ήλιο και τις δυσμενείς καιρικές συνθήκες. 
Το δάπεδο πρέπει να είναι από λείο και αδιαπότιστο υλικό. 

4. Αποθήκης κατάλληλης να διασφαλίζει τα τρόφιμα και τα υλικά 
που έχουν ανάγκη προστασίας. 

*** < 

5. Αποχωρητηρίων υδραυλικού τύπου ενός (1) τουλάχιστον για κάθε· 

10 κατασκηνωτές ή μέλη του προσωπικού, με δάπεδα λεία και από 
αδιαπότιστο υλικό και τοίχους που να είναι καλυμμένοι από πλακίδια 
εφιαλωμένα. 

Πρέπει να προβλέπεται επαρκής αερισμός τους και προστασία των 
παραθύρων με συρμάτινο πλέγμα και αυτόματο κλείσιμο των θυρών. 

Οι παραπάνω κοινόχρηστοι χώροι πρέπει να βρίσκονται σε απόσταση 
μεγαλύτερη των πενήντα (50) μέτρων από τους χώρους διαμονής των 
κατασκηνωτών. 

6. Νιπτήρων που να αναλογούν τρεις (3) για κάθε δέκα (10) κατα¬ 
σκηνωτές ή μέλη του προσωπικού. 

7. Καταιονητήρων (ντους) που να αναλογούν τουλάχιστον ένας (1) 
για κάθε τέσσερις (4) κατασκηνωτές ή μέλη του προσωπικού. 

Ο χώρος κάθε καταιονητήρα (ντους) δεν πρέπει να είναι μικρότερος 
του εντός (1) Μ2. 

8. Εγκαταστάσεις αθλοπαιδιών που θα πρέπει να περιλαμβάνουν 
διαμορφωμένους και εξοπλισμένους χώρους καλαθοσφαιρίσεως (μπά- 
σκετ - μπωλ), πετοσφαιρίσεως (Βόλλεϋ-μπωλ), ποδοσφαίρου κ,α. 

9. Χώρου επαρκούς και κατάλληλα διαμορφωμένου για συγκεντρώ¬ 


σεις εκκλησιασμό, τελετή έπαρσης και υποστολής της Σημαίας κ.λπ. 

Άρθρο 3 

Διαδικασία χορηγήσεως άδειας ιδρύσεως Εξοχής: 

1. Η διαδικασία χορηγήσεως άδειας ιδρύσεως Εξοχής αρχίζει με την 
υποβολή από τους ενδιαφερομένους φορείς στην οικεία Νομαρχία (Δ/ 
νση ή Τμήμα Κοινωνικής Πρόνοιας): 

α) Αίτησης στην οποία πρέπει να αναφέρονται. 

1. Η επωνυμία ή τίτλος της εξοχής, και τα στοιχεία του προσώπου 
που ζητάει την άδεια. 

2. Η ακριβής θέση που θα εγκατασταθεί η Εξοχή, το υψόμετρο, η 
έκταση του γηπέδου, το ποσοστό και το είδος της Φυτείας (πεύκα, δέν¬ 
δρα, θάμνοι κ.λπ.) ο τρόπος ύδρευσης του χώρου, η μορφολογία της επι¬ 
φάνειας τού χώρου (κλίση εδάφους, λόφοι κ.λπ.). 

3. Η προβλεπόμενη δυναμικότητα σε άτομα που θα εξυπηρετηθούν 
κατά κατασκηνωτική περίοδο και τα όρια ηλικίας αυτών που θα γίνο¬ 
νται δεκτά στην εξοχή. 

β) Τοπογραφικού διαγράμματος του εδαφικού χώρου, μέσα στον 
οποίο θα αναπτυχθεί η Εξοχή, που θα υπογράφεται από διπλωματούχο 
Μηχανικό στο οποίο πρέπει να εμφαίνεται με κάθε λεπτομέρεια, η διά¬ 
ταξη των εγκαταστάσεων και συγκροτημάτων της (κοιτώνες, σκηνές, 
τραπεζαρίες, μαγειρεία, νιπτήρες, αποχωρητήρια, χώροι αθλοπαιδιών 
κ.λπ.). 

γ) Εκθέσεως διπλωματούχου Μηχανικού που να περιλαμβάνει 
πλήρη τεχνική περιγραφή των μονίμων κτισμάτων που υπάρχουν ή που 
πρόκειται να ανεγερθούν, και.του τρόπου αναπτύξεως γενικά της Εξο¬ 
χής (σκηνές, κοιτώνες, τραπεζαρίες, μαγειρεία, αποχωρητήρια, λουτή¬ 
ρες, νιπτήρες, γήπεδα, αθλοπαιδιών, αποθήκες, ιατρεία, αναρρωτήρια, 
κ.λπ.). 

δ) Υπευθύνου δηλώσεως του άρθρου 8 του Ν. 1599/86 περί του 
τρόπου αντιμετωπίσεως των δαπανών λειτουργίας της Εξοχής, συνο- 
δευομένης από κάθε στοιχείο που μπορεί να τεκμηριώσει τα όσα δηλώ¬ 
νονται (Βεβαιώσεις καταθέσεων σε τράπεζες, προϋπολογισμούς εσόδων 
και εξόδων όταν πρόκειται για Ν.Π.Δ.Δ. κ.λ.π.). 

ε) Προκειμένου περί φυσικού προσώπου: 

1. Απόσπασμα ποινικού μητρώου. 

2. Πιστοποιητικού της Εισαγγελίας Πλημμελειοδικών της κατοικίας 
του αιτούντος, ότι δεν διώκεται. 

3. Υπευθύνου δηλώσεως του άρθρου 8 του Ν. 1599/86, περί του 
επαγγέλματος του, των γραμματικών και επιστημονικών του γνώσεων, 
ότι δεν τελεί υπό απαγόρευση ή δικαστική αντίληψη, ως και κάθε στοι¬ 
χείο που μπορεί να βοηθήσει στην κρίση περί της καταλληλότητάς του, 
για τη χορήγηση στο όνομά του της άδειας ιδρύσεως της Εξοχής. 

στ) Προκειμένου περί Νομικού γενικά προσώπου. 

1. Επικυρωμένου αντιγράφου του καταστατικού που διέπει τούτο. 

2. Δηλώσεως ή αποφάσεως της Διόικήσεως του Νομικού προσώπου 
στην οποία να διατυπώνεται αν η Διεύθυνση ή η εν γένει εποπτεία και 
φρρντίδα της Εξοχής που πρόκειται να ιδρυθεί, θα ασκείται από μέλη 
της Διοίκησης αυτού ή από ιδιαίτερη Επιτροπή ή μέλη ή μέλος αυτού. 

Στην καθεμία από τις περιπτώσεις αυτές θα υποβληθούν όλα τα δι- 
καιολογητικά που αναφέρονται στην προηγούμενη υποπαράγραφο για 
το καθένα από τα φυσικά πρόσωπα από τα οποία θα ασκείται η διεύ¬ 
θυνση ή η εποπτεία της Εξοχής. 

2. Μόλις υποβληθούν όλα τα δικαιολογητικά που ορίζονται παρα¬ 
πάνω και εφόσον από αυτά προκύπτει ότι κατ’ αρχήν, είναι δυνατή η χο- 
ρήγηση της αιτούμενης άδειας ίδρυσης Εξοχής, διενεργείται επιτόπια 
εξέταση του χώρου στον οποίο ζητείται να εγκατασταθεί η Εξοχή από 
Επιτροπή που συνιστάται από τον αρμόδιο Νομάρχη και που περιλαμ¬ 
βάνει ιατρό υγιεινολόγο ή Επόπτη Δημοσίας Υγείας υπηρετεί στην οι¬ 
κεία Διεύθυνση ή Τμήμα Υγιεινής, διοικητικό υπάλληλο της Δ/νσεως ή 
Τμήματος Κοινωνικής Πρόνοιας και Μηχανικό της αρμόδια Διεύθυν¬ 
σης Τεχνικών Υπηρεσιών ή άλλης Δημόσιας Υπηρεσίας για διαπίστωση 
της καταλληλότητάς του, σύμφωνα με όσα ορίζονται στην απόφαση 
αυτή και υποβολή αρμοδίους σχετικής εκθέσεως. 

3. Εφόσον μετά την υποβολή από τους ενδιαφερομένους φορείς των 
στοιχείων και της εκθέσεως της κατά την προηγούμενη υποπαράγραφο 
Επιτροπής διαπιστωθεί ότι πληρούνται όλες οι προϋποθέσεις που ορίζο¬ 
νται με την απόφαση αυτή, εκδίδεται από την οικεία Νομαρχία (Δ/νση ή 
Τμήμα Κοινωνικής Πρόνοιας) άδεια ίδρυσης Εξοχής, η οποία δεσμεύει 
την αρχή που εξέδωσε την άδεια, για χορήγηση στο μέλλον της απαι- 

τούμενης άδειας λειτουργίας, με τις παρακάτω οριζόμενες προϋποθέ¬ 
σεις: 

Άρθρο 4 

Προϋποθέσεις χορηγήσεως λειτουργίας Παιδικής Εξοχής: 

1. Για να επιτραπεί η λειτουργία Εξοχής απαιτείται: 

α) Να έχει δοθεί άδεια ίδρυσης της Εξοχής, με σχετική απόφαση 
κατά τα ανωτέρω. 

β) Να έχει ολοκληρωθεί η εκτέλεση όλων των έργων που έχουν προ- 
βλεφθεί κατά την έκδοση της άδειας ίδρυσης η ανέγερση των απαιτου- 
μένων μόνιμων εγκαταστάσεων και η ανάπτυξη γενικά των διαφόρων 
χώρων λειτουργίας της Εξοχής. 

γ) Να έχει εξασφαλιστεί η πλαισίωση της Εξοχής με του ακόλουθο 
αριθμό στελεχών του προσωπικού: 

1) Ενός (1) Συντονιστή αποφοίτου Ανωτάτης ή Ανωτέρας Σχολής ή 
σε έλλειψη υποψηφίων, με τα προσόντα αυτά απόφοιτοι Λυκείου ή πα¬ 
λαιού τύπου Γυμνασίου και ευδόκιμο κατασκηνωτική εμπειρία. 

2) Ενός (1) Επιμελητή για κάθε εξήντα (60) κατασκηνωτές αποφοί¬ 
του Β' Τάξεως Λυκείου ή της 4ης τάξεως παλαιού τύπου Γυμνασίου. 

3) Ενός (1) Ομαδάρχη για κάθε δέκα (10) παιδιά. 

Τα στελέχη αυτά πρέπει να είναι του αυτού φύλου με τους κατασκη¬ 
νωτές και να προέρχονται από τις Σχολές Εκπαίδευσης Στελεχών Παι¬ 
δικών Εξοχών. 

4) Ενός (1) ιατρού. 

5) Ενός (1) νοσοκόμου. 

δ) Να έχει εξασφαλισθεϊ η πλαισίωση της Παιδικής Εξοχής, με το 
απαιτούμενο κατά περίπτωση υπόλοιπο προσωπικό σε τρόπο ώστε, ο 
αριθμός των στελεχών και του προσωπικού να μην υπολείπονται τα 
30% για εξοχές μέχρι 150 παιδιά, χωρίς στο ποσοστό αυτό να υπολο¬ 
γίζεται και το προσωπικό που προορίζεται να καλύψει τις ανάγκες της 
Εξοχής, στην περίπτωση που σαυτή φιλοξενηθούν παιδιά με ειδικές ανά¬ 
γκες. 

Για Παιδικές Εξοχές που φιλοξενούν πέρα των 150 παιδιών το προ¬ 
σωπικό να μην είναι ολιγότερο του ποσοστού 26% των φιλοξενουμένων 
παιδιών. 

ε) Σε όσες Εξοχές φιλοξενούνται παιδιά με ειδικές ανάγκες προσλαμ¬ 
βάνεται επί πλέον το παρακάτω προσωπικό: 

Ένας (1) ιατρός, ένας νοσοκόμος και ένας (1) συνοδός με γνώσεις για 
παιδιά με ειδικές ανάγκες, ένας συνοδός (1) για κάθε πέντε (5) αυτοεξυ- 
πηρετούμενα παιδιά με ελαφρά διανοητική υστέρηση, ένας (1) συνοδός 
για τρία (3) αυτιστικά παιδιά, ένας (1) συνοδός για κάθε ένα (1) παιδί με 
βαριές σωματικές ή νοητικές εκπτώσεις, ένας (1) συνοδός για κάθε δύο 
(2) παιδιά που πάσχουν από εγκεφαλική παράλυση (σπαστικά) ένας (1) 
συνοδός για κάθε χρόνο ένα παραπληγικό παιδί. 

στ) Να έχει προβλεφθεί η χρησιμοποίηση της Παιδικής Εξοχής κατά 
κατασκηνωτική περίοδο είτε από παιδιά ηλικίας 6-12 ετών και των δύο 
φύλων, είτε από παιδιά ηλικίας άνω των 12 ετών, του αυτού απαραίτη¬ 
του φύλου. 

ζ) Να έχουν υποβληθεί σε ιατρική εξέταση όλα τα στελέχη και το προ¬ 
σωπικό της Εξοχής, ώστε να πιστοποιείται η καλή κατάσταση της 
υγείας των-προσώπων αυτών. 

η) Να έχει εξοπλισθεί η Εξοχή, με τα απαραίτητα για την ομαλή και 
άρτια λειτουργία τους, αντικείμενα και εφοδιαστεί με το σκοπό αυτό 
υλικά (κρεβάτια, στρώματα, τραπέζια, καθίσματα, μαγειρικές συ¬ 
σκευές, ψυγεία, σκεύη και είδη μαγειρείου, Ιατρείου, Αναρρωτηρίου, όρ¬ 
γανα αθλοπαιδιών, πιάτα, ποτήρια, μαχαιροπήρουνα κ.λπ.). 

Άρθρο 5 

Διαδικασία χορηγήσεως άδειας λειτουργίας Εξοχής 

1. Σε ανατρεπτική προθεσμία τριάντα τουλάχιστον ημερών πριν την 
προβλεπόμενη ημερομηνία έναρξης λειτουργίας της Εξοχής, οι Φορείς 
που έχουν ήδη πάρει την άδεια ίδρυσης Παιδικής Εξοχής, υποβάλουν 
στην Οικεία Νομαρχία (Δ/νση ή Τμήμα Κοινωνικής Πρόνοιας) κάθε 
χρόνο, εφόσον επιθυμούν να λειτουργήσει την Εξοχή του, αίτηση για χο- 
ρήγηση άδειας λειτουργίας. 

Με την παραπάνω αίτηση υποβάλλονται: 

α) Πίνακας που εμφανίζει τα στελέχη που πρόκειται να προσληφθούν 
μαζί με τα προσόντα τους. 

β) Πίνακας που εμφανίζει το προσωπικό που θα προσληφθεί κατά ει¬ 
δικότητα απασχόλησής του. 

γ) Ιατρικές πιστοποιήσεις από Κρατικό Νοσηλευτικό Ίδρυμα ή Κέ¬ 
ντρα Υγείας ή Ιατρεία του Ι.Κ.Α. για την καλή υγεία των στελεχών και 


του προσωπικού. 

δ) Πίνακας που να εμφανίζει: 

1. Τον αριθμό των κατασκηνωτικών περιόδων και τον αριθμό των 
ατόμων που θα εξυπηρετηθούν κατά κατασκηνωτική περίοδο, κατά 
φύλο και ηλικία και, εφόσον πρόκειται για παιδιά άνω των 12 ετών, το 
φύλο τους. 

2. Την ημερομηνία έναρξης και λήξης της λειτουργίας της Εξοχής. 

3. Τον προγραμματισμό γενικά της λειτουργίας της Εξοχής. Ήτοι 

1) Τη διάρθρωση της Εξοχής κατά ομάδες, τμήματα (κοινότητες) 
κ.λπ. . 

2) Το ημερήσιο πρόγραμμα διαβίωσης των κατασκηνωτών. 

3) Το αναλυτικό εβδομαδιαίο διαιτολόγιο των κατασκηνωτών 
κατά ημέρα, είδος και ποσότητα. 

ε) Πίνακας που να εμφανίζει τον εξοπλισμό της Εξοχής δια των απα¬ 
ραιτήτων για τη λειτουργία αυτής αντικειμένων και υλικού γενικά κατά 
κατηγορία και ποσότητα. 

στ) Η έγκριση της δασικής υπηρεσίας της παρ. 1 στοιχ. α’ του άρθρου 
2 ανωτέρω και βεβαίωση της πυροσβεστικής υπηρεσίας ότι ελήφθησαν 
τα απαραίτητα αντιπυρικά μέτρα. 

2. Μόλις υποβληθεί η παραπάνω αίτηση μαζί με τα προαναφερόμενα 
στοιχεία, ενεργείται νέα επιτόπια εξέταση από την οριζόμενη στην παρά¬ 
γραφο 2 του άρθρου 3 της απόφασης αυτής Επιτροπή προς το σκοπό 
υποβολής εκθέσεως που να πιστοποιεί ότι στην Εξοχή έχουν ανεγερθεί 
όλες οι προβλεπόμενες μόνιμες εγκαταστάσεις και εκτελεσθεί τα προ- 
βλεπόμενα έργα ή ότι οι εν λόγω εγκαταστάσεις και έργα διατηρούνται 
σε καλή κατάσταση, ότι υπάρχει ο αναγκαίος για την ομαλή και άρτια 
λειτουργία της Εξοχής εξοπλισμός εν γένει και ότι υφίστανται από πά- 
σης απόψεως, οι προϋποθέσεις αρτίας λειτουργίας αυτής. 

3. Μετά την υποβολή της παραπάνω εκθέσεως και εφόσον κριθούν 
ως ικανοποιητικά και τα λοιπά υποβληθέντα με την αίτηση ως ανωτέρω 
στοιχεία, εκδίδεται από τον οικείο Νομάρχη απόφαση ως αρμοδίου, βά¬ 
σει των διατάξεων για την διοικητική αποκέντρωση, η οποία ισχύει για 
ένα χρόνο. 

4. Η προαναφερόμενη Επιτροπή, δύναται κατά την ως άνω επιτόπια 
εξέταση, να καθορίζει και άλλα μέτρα, τα οποία κατά την κρίση της και 
σύμφωνα προς τις κείμενες υγειονομικές διατάξεις και ιδία τις διατάξεις 
της Γ1γ/6800/1966 (ΦΕΚ 456 τ.Β') Υπουργικής Αποφάσεως, που 
θα πρέπει να ληφθούν από τον αιτούντα την άδεια λειτουργίας, προκει- 
μένου να εξασφαλιστεί η καλή, από υγιεινής απόψεως λειτουργία της 
Εξοχής. 

Άρθρο 6. 

Έλεγχος και Εποπτεία των Εξοχών που λειτουργούν με την απόφαση 

αυτή* 

Μετά την έκδοση της άδειας λειτουργίας Εξοχής και εφόσον αυτή 
έχει αρχίσει και λειτουργεί, πρέπει να ασκείται: 

α) Από την αρμόδια Υγειονομική Υπηρεσία της Δ/νσης ή του Τμή¬ 
ματος Υγιεινής της Νομαρχίας τακτικός έλεγχος για διαπίστωση της 
τήρησης των υγειονομικών διατάξεων που ισχύουν, ιδιαίτερα όσον 
αφορά στην ύδρευση της Εξοχής, στα λύματα και τα απόβλητα αυτής, 
στις συνθήκες λειτουργίας των μαγειρείων και στην ασφαλή φύλαξη και 
διακίνηση των φαγητών και των τροφίμων και επιβάλλονται τα ανα¬ 
γκαία μέτρα που κρίνονται κάθε φορά, για την προάσπιση της υγείας 
των κατασκηνωτών. 

β) Από τις αρμόδιες Επιθεωρήσεις του Υπουργείου και τις διοικητι¬ 
κές Υπηρεσίες της οικείας Δ/νσης ή Τμήματος Κοινωνικής Πρόνοιας 
τακτικός έλεγχος κατά τις κείμενες διατάξεις, για διαπίστωση της ομα¬ 
λής και άρτιας λειτουργίας της Εξοχής. 

Άρθρο 7 

Από την ισχύ της απόφασης αυτής καταργείται κάθε άλλη διάταξη 
απόφαση ή εγκύκλιος που έρχεται σε αντίθεση με την παρούσα από¬ 
φαση. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 8 Μαρτίου 1989 

Ο ΥΦΥΠΟΥΡΓΟΣ 

ΧΡΗΣΤΟΣ ΟΙΚΟΝΟΜΟΥ 

Αριθ. Ε5/989 (7) 

Πρακτική άσκηση σπουδαστών ΤΕΙ στο επάγγελμα. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12 του Ν. 1351/83 «Εισαγωγή σπου¬ 
δαστών στη Τριτοβάθμια Εκπαίδευση και άλλες διατάξεις». 

2. Τις διατάξεις του Π.Δ. 174/85 (ΦΕΚ 59/τ.Α·/29.3.85) 
«Άσκηση στο επάγγελμα των σπουδαστών των ΤΕΙ». 

3. Την ανάγκη της εκπαίδευσης και πρακτικής άσκησης των σπου¬ 
δαστών της Τριτοβάθμιας Τεχνολογικής Εκπαίδευσης προκειμένου να 
αποκτήσουν την απαιτούμενη επαγγελματική εμπειρία. 

4. Την Ε5/1258/86 (ΦΕΚ 133/τ.Β727.3.86, ΦΕΚ 456/τ.Β7 
17.7.86) απόφαση περί καθορισμού αποζημίωσης ασκουμένων σπου¬ 
δαστών ΤΕΙ. 

5. Την Ε5/1303/86 (ΦΕΚ 168/τ.Β710.4.86) απόφαση, περί 
ασφάλισης σπουδαστών ΤΕΙ κατά τη διάρκεια της πρακτικής άσκησης. 

6. Το σχετικό έγγραφο με α.π. 83/31/11.1.1989 του ΚΕΠΕ. 


7. Την από 11.1.1989 Η/186 (ΦΕΚ 12/τ.Β711·1.89) κοινή 
απόφαση του Πρωθυπουργού και Υπουργού Εθνικής Παιδείας και Θρη¬ 
σκευμάτων «περί ανάθεσης αρμοδιοτήτων στους Υφυπουργούς Εθνικής 
Παιδείας και Θρησκευμάτων», αποφασίζουμε: 

1. Καθορίζουμε τον αριθμό των θέσεων πρακτικής άσκησης σπουδα¬ 
στών ΤΕΙ που θα απασχοληθούν στο ΚΕΠΕ σε έξη (6), δηλαδή δύο (2) 
επιπλέον των υφισταμένων τεσσάρων (4) που είχαν καθοριστεί με την 
κοινή υπουργική απόφαση Ε5/1064/12.2.88 (ΦΕΚ 116/τ.Β7 
3.3.88). 

Οι δύο (2) επιπλέον θέσεις πρακτικής άσκησης θα καλυφθούν από 
σπουδαστές του τμήματος Λογιστικής των ΤΕΙ. 

2. Οι αποζημιώσεις και ασφαλιστικές εισφορές των ασκουμένων 
σπουδαστών ΤΕΙ βαρύνουν τον προϋπολογισμό του φορέα της άσκησης. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 7 Μαρτίου 1989 

ΟΙ ΥΠΟΥΡΓΟΙ . 

Ο ΥΦΥΓίΒΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΕΘΝ. ΠΑΙΔΕΙΑΣ 8. ΘΡΗΣΚΕΥΜΑΤΩΝ 

Π. ΡΟΥΜΕΛΙΩΤΗΣ Φ. ΠΕΤΣΑΛΝΙΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





